Falintuafiyiñ fillke yewün taiñ eluetew Chaw Jewba (Luka 12:34) | Ñi Chillkatungeal\n“Chew müley [tamün alün] falin dungu, fey mew müleay tamün piwke” (LUKA [KÜME DUNGU] 12:34, Ngünechen ñi Neyüntükumuyümchi Chillka [NCH]).\nÜLKANTUN: 153 KA 9\nRüf falintufilmi Chaw Ngünechen ñi Ngünenien, ¿chem eluwküleaymi tami femal?\n¿Chumngechi pengelaymi tami piwkeyefiel ti amuldungun?\n¿Chumngechi kimürpuafuiñ weke rüf dungu, ka chumngechi kümelkakeeiñmew tüfa?\n1, 2. 1) ¿Chem küla yewün elueiñmew Jewba? 2) ¿Chem inaduamaiñ fewla?\nJEWBA tati doy ülmenkülelu, kidu ngen-ngey itrokom ti müleyelu mew (1 Crónicas 29:11, 12). Welu Jewba turpu rükükelay chem no rume ñi eluafiel ta che. Feymu ¡rume mañumniefiyiñ taiñ eluetew fillke yewün! ¿Chem yewün am chi? Tüfa ta kiñeke: 1) Chaw Ngünechen ñi Ngünenien, 2) taiñ amuldungun ka 3) tati falin rüf dungu Biblia mu. Welu kuñiwtukuwnoliyiñ, akordawelayafuiñ ñi tunte falin-ngen. Feymu rakiduamtukunieafiyiñ tunte ñi falin-ngen ka eluwküleaiñ taiñ doy piwkeyeafiel, Jesus am feypilu ‘chew müley tamün alün falin dungu, fey mew müleay tamün piwke’ (Luka [Küme Dungu] 12:34, NCH).\n2 Fewla inaduamaiñ chumngechi ngañwadnoal taiñ falintufiel ka mañumtufiel ti Ngünenien, ti amuldungun ka ti rüf dungu. Petu chillkatufilmi, rakiduamaymi chumngechi tami doy falintuafiel tüfachi falinke yewün.\nNGÜNECHEN ÑI NGÜNENIEN: KIÑE FALIN PERLA\n3. Ti wentru Jesus ñi nütram mu, ¿chem eluwkülefuy ñi femal tañi ngillayal kiñe perla? (Inaduamnge ti adentun pagina 9 mu.)\n3 (Papeltunge Matew 13:45, 46). Jesus nütramkay kiñe wentru mu negosiakelu perla. Kiñe antü pey kiñe perla doy falilu kom tañi pefiel mu. Rume ayülefuy ñi nieafiel, feymu eluwkülefuy ñi fendeal kom tañi nieel, femngechi ñi ngillayafiel. Ti wentru rume falintukefuy ti perla.\n4. Falintufiliyiñ ti Ngünenien, ¿chem eluwküleaiñ taiñ femal?\n4 ¿Chem kimeltuafeiñmu Jesus ñi nütram? Chaw Ngünechen ñi Ngünenien, kiñe falin perla reke feley. Feymu rume falintufiliyiñ ti Ngünenien, tati wentru reke fente falintufilu ti perla, fey eluwküleaiñ taiñ elkünual chem rume taiñ rumel adnieaetew Chaw Ngünechen ñi Ngünenien (papeltunge Marku 10:28-30). Feymu inaduamaiñ epu che ñi femün.\n5. Sakew falintufi ti Ngünenien, fey ¿chem eluwkülefuy ñi femal?\n5 Sakew kofrakefuy impuestu. Kidu aneltukefuy pu che ñi eluaetew plata, feymu riku wentrungerpuy (Luka 19:1-9). Welu kiñe antü, allkütufi ta Jesus ñi dunguel Chaw Ngünechen ñi Ngünenien mu. Rume falintufi tañi allkütuel, feymu küme elkünutuy tañi mongen. Feypi: “Ñidol, iñche eluafiñ tati pu pofrengelu rangiñ kom tañi nieelchi chemkün: fey weñeñmakefili chem rume ineyngeay rume, wiñoleltuafiñ doy meli rupachi tañi weñeñmakefiel mew”. Sakew wiñoleltufi tati pu che ti plata ñi müntuñmafiel, ka diñmatuwelafi plata.\n6. Kiñe domo, ¿chumngechi küme elkünutuy ñi mongen? Ka, ¿chumngelu femi tüfa?\n6 Müfü tripantu ngewyey kiñe domo ñi allkütuel ti Ngünenien mu. Kidu niewfuy ka domo engu, ka longkolefuy kiñe trokiñche mu ingkañpefilu pu kudumuwkelu chaf wentru kam chaf domo engu. Welu chillkatufilu ta Biblia ka kimlu tunte ñi falin-ngen Chaw Ngünechen ñi Ngünenien, eluwi ñi küme elkünutual tañi mongen (1 Korintio 6:9, 10). Kidu piwkeyerpufi ta Jewba, feymu elkünuy ti trokiñche ka püntüwi tañi afkadi domo mu. Fawtisawi 2009 tripantu mu, ka 2010 mew wünelerpuy amuldungun mu. Kidu wedake illutun nielu rume, doy piwkeyekefi ta Jewba (Marku 12:29, 30).\n7. ¿Chem chumafuiñ ñi ngañwadnoal taiñ falintufiel Chaw Ngünechen ñi Ngünenien?\n7 Epe kom iñchiñ küme elkünutuiñ taiñ mongen, femngechi taiñ adnieaetew Ngünechen ñi Ngünenien (Romanu 12:2). Welu fey ka müten no. Eluñmalayafiyiñ tati falinke fillem, wedake illutun kam kakelu dungu ñi ngañwadnoafiel taiñ falintufiel Chaw Ngünechen ñi Ngünenien (Proverbios 4:23; Matew 5:27-29). Feymu Jewba elueiñmew kangelu falin yewün taiñ rume falintuafiel ti Ngünenien.\nTAIÑ AMULDUNGUN MONTULCHEKEY\n8. 1) Ti apostol Pablo, ¿chumngelu trürümfi ti amuldungun kiñe falin chemkün reke mülelu kiñe metawe mu? 2) Pablo, ¿chumngechi pengeli ñi falintufiel ti amuldungun küdaw?\n8 Jesus elfalkünueiñmu taiñ amuldungual ka kimeltucheal Chaw Ngünechen ñi Ngünenien mu (Matew 28:19, 20). Ti apostol Pablo trürümfi tüfachi küdaw kiñe falin chemkün reke mülelu kiñe metawe mu (2 Korintio 4:7, Traducción del Nuevo Mundo [TNM]; 1 Timotew 1:12). Kulpafengelu am iñchiñ, ti metawe reke feleiñ. Welu ti werkün dungu taiñ amuldungukefiel kiñe falin chemkün reke feley ñi montulafiel ta iñchiñ ka taiñ pu allkütukeetew. Feymu Pablo feypi: “Kom tüfeychi dungu femken tati werken montuluwün dungu ñi duam, femngechi tañi koneltuael kisu engün tüfeychi montun mew” (1 Korintio 9:23). Pablo müna küdawkefuy ñi amuldungual Chaw Ngünechen ñi Ngünenien (papeltunge Romanu 1:14, 15; 2 Timotew 4:2). Lukatungelu rume Pablo amuldungukefuy, müna falintufilu am tüfachi küdaw (1 Tesalonisense 2:2). ¿Chumngechi inayentuafuiñ ta Pablo ñi falintufiel ti amuldungun küdaw?\n9. ¿Chumngechi pengelafuiñ taiñ falintufiel ti amuldungun?\n9 Pablo eluwkülefuy ñi amuldungual chew ka chumül rume, femngechi pengeli ñi falintufiel ti amuldungun. Pablo ka pu kristiano wünen siglo reke, amuldungukeiñ fill ruka püle, chew ñi rupaken fentren che ka chew rume (Hecho 5:42; 20:20). Eluwkeiñ ñi kintual chumngechi taiñ doy amuldungual. Feymu pepil-liyiñ, wüneleafuiñ amuldungun mu 50 kam 70 ora fill küyen mu, kimürpuafuiñ kangelu kewün dungu, wiñamtuwafuiñ kangelu waria kam kangelu trokiñ mapu mu kütu (Hecho 16:9, 10).\n10. Irene rume küdawlu am amuldungun mu, ¿chem kümeke dungu llowi?\n10 Estados Unidos mu, kiñe lamngen fütangenolu, Irene pingelu, küpa amuldungukefuy pu ruso. Feymu 1993 mu, koni kiñe trokiñche ruso dungulu Nueva York mu. Feychi mu mülefuy 20 amuldungukelu müten ti trokiñche mu. Rupalu 20 tripantu, Irene feypi: “Petu küme ruso dungulan”. Welu Jewba kellueyew ta kidu, ka kakelu peñi ka lamngen ñi amuldunguafiel pu ruso. Feymu famülke mu müley kayu trawünche ruso kewün mew, Nueva York waria mu. Irene kimeltufi ti Biblia ta fentren che, feymu 15 fawtisawingün, kiñeke küdawkeyngün Fetel mu, wünelekeyngün amuldungun mew kam longkoleyngün. Irene feypi ti amuldungun küdaw ñi doy ayüwületew chem küdaw mu rume ñi nieafel. Kidu rüf falintukefi tañi amuldungun.\n¿Falintukefimi tami amuldungun ka elantükünukeymi tami koneltual fill semana mu? (Inaduamnge parrafo 11 ka 12).\n11. Kayñetungeliyiñ rume amuldungun mu, ¿chem küme dungu tripayay?\n11 Falintuniefiliyiñ ti amuldungun, inayentuafiyiñ ta Pablo, fey amuldunguaiñ kayñetungeliyiñ rume (Hecho 14:19-22). Kiñe dungu, 1930 puwlu 1944 tripantu mu, Estados Unidos mu taiñ pu peñi ka pu lamngen rume kayñetungeyngün, welu fentekünulayngün tañi amuldungun. Feymu pu awtoridad küpa katrütuñmafi ñi küdaw, welu pu peñi ka lamngen wingkañmaeyew, ka fentren rupa wewingün. Taiñ peñi Knorr, 1943 mu nütramkay kiñe rupa taiñ wewün Tribunal Supremo Estados Unidos mu. Kidu feypi tati pu peñi ka lamngen fentekünufule ti amuldungun, fey wingkañmalayafuyngün Tribunal Supremo mu. Ka feypi, pu peñi ka lamngen wall Mapu mew katrütunofilu am ñi amuldungun, pengelingün ñi wewkenoetew tañi pu kayñe. Kakelu trokiñ mapu mu pu peñi ka lamngen ka femngechi wewingün wingkañmalu. ¡Feley llemay! Rüf falintuniefiliyiñ ti amuldungun, fentekünulayaiñ kayñetungeliyiñ rume.\n12. ¿Chem eluwküleymi tami femal?\n12 Falintufiliyiñ ti amuldungun, re rakiduamlayaiñ tunten ora taiñ wirintukual ti papel mu. Welu may eluwküleaiñ taiñ küme wechunentuafiel ti amuldungun küdaw (Hecho 20:24; 2 Timotew 4:5). Welu, ¿chem kimeltuafiyiñ pu che? Inaduamaiñ kangelu yewün taiñ eluetew Chaw Dios.\nFILLKE RÜF DUNGU TAIÑ KIMÜRPUEL\n13. Matew 13:52 mu, Jesus ¿chem küpa pengeli feypilu “chew ñi ngülümngeken falinke fillem”?\n13 Kangelu yewün taiñ eluetew ta Jewba, fey tati rüf dungu taiñ kimürpufiel. Jewba mu küpay tati rüf dungu (2 Samuel 7:28; Salmo 31:5). Taiñ Chaw Jewba rüküngelay, feymu kimeltukeeiñmu ti rüf dungu. Fentren rüf dungu kimürpuiñ Biblia mu, fillke papil, fütrake trawün ka ti trawün taiñ nieel fillke semana mu. Biblia feypi: “Fey feypifi engün: ‘Femngechi femle, kom tati kimeltuchekelu ñi kimeltulelngeel wenu mapu mülechi Ngünenien, kiñe wentru reke feley, kiñe ngen ruka tati, entukelu weke ka kuyfike dungu chew ñi ngülümkefiel falinke fillem’” (Matew 13:52, TNM). Jesus, ¿chem küpa pengeli feypilu “chew ñi ngülümkefiel falinke fillem”? Küpa pengeli tati fillke rüf dungu taiñ kimürpuel, “weke ka kuyfike” rüf dungu. Biblia feypi: “Kintuniefilmi tüfa plata reke, ka kintuniefilmi ellkalechi falinke fillem reke, fey kimaymi chumngechi tami ekunieafiel ta Jewba, ka peafimi ti kimün Chaw Ngünechen mu küpalu. Jewba am wülkelu kimün; tañi wün mew küpay adümuwün ka kim ngüneduamün. Kidu eluafi küme kimün tati pu norngelu; kidu kiñe eskudo reke feley tati pu miyawkelu ñi nor piwkengen mu” (Proverbios 2:4-7). Femngechi kintufiliyiñ ti rüf dungu, Jewba kelluaeiñmu taiñ ‘ngülümafiel’ reke doy rüf dungu. ¿Chumngechi femafuiñ tüfa?\n14. ¿Chumngechi kimürpuafiyiñ “weke” rüf dungu?\n14 Taiñ kimürpual “weke” rüf dungu taiñ kimnofel, müley taiñ chillkatunieafiel ka küme ngüneduamafiel ti Biblia ka fillke papil (Josué 1:8, 9; Salmo 1:2, 3). Tati wünen tripachi chillka Ti Werken gringudungun mew, julio 1879 mu, trürümfi tati rüf dungu kiñe rayen reke ellkalelu fentren weda kachu mu. Kiñe che ñi peal ti rayen, müley ñi küme kintuafiel. Ka pefile, ayüwkülelayay ñi nieel kiñe müten. Doy kintuay tañi nierpual kakelu rayen. Ka femngechi iñchiñ ayüwkülelayaiñ taiñ kimürpuel kiñe rüf dungu müten. Müley taiñ eluwküleal ñi kintunieafiel fentren rüf dungu.\n15. ¿Chumngelu feypiafuiñ kiñeke rüf dungu ñi “kuyfi” ngen? Ka ¿chuchi am kiñeke tüfa?\n15 We chillkatulu ti Biblia kimürpuiñ kiñeke rüf dungu taiñ afmatuetew. Wüne kimürpuiñ tüfachi rüf dungu, feymu feypiafuiñ ñi “kuyfi” ngen. ¿Chuchi am kiñeke tüfa? Wünelu kimürpuiñ Jewba taiñ dewmaetew ka chem ñi ayükeel pu che mu. Kafey kimürpuiñ Chaw Dios ñi werküfiel tañi Fotüm Mapu mew taiñ montulaetew kulpan ka lan mu. Kafey kimürpuiñ Chaw Ngünechen ñi Ngünenien tañi apümkayafiel kom kutrankawün, ka taiñ nieafel afnoachi mongen, küme felen ka ayüwün Mapu mew (Juan 3:16; Apokalipsi 4:11; 21:3, 4).\n16. Küme elkünungetule taiñ rakiduamkeel kiñe rüf dungu mu, ¿chem müley taiñ femal?\n16 Kiñeke mu küme elkünungetuy taiñ rakiduamkeel kiñe pelon dungu mu kam kiñe versikulo mew. Femngechi rupale, falin-ngey taiñ eluwküleal ñi chillkatuafiel ka rakiduamafiel ti dungu küme elkünungetulu (Hecho 17:11; 1 Timotew 4:15). Kümeafuy taiñ ngüneduamal chumngelu trürngelay taiñ kuyfi rakiduamkeel mu. Welu fey ka müten no, ka duamfalngey taiñ küme ngüneduamafiel ti we rakiduam, femngechi taiñ küme adümafiel ti pichi küme elkünungetulu kütu. Femngechi femliyiñ, ‘ngülümafiyiñ’ reke tüfachi we rüf dungu. ¿Chumngelu kümeafuy taiñ femngechi femal?\n17, 18. ¿Chumngechi kelluafeiñmew Ngünechen ñi newen?\n17 Jesus kimeltuy Chaw Ngünechen ñi newen taiñ kelluaetew ñi akordayafiel fillke dungu taiñ kimürpuel kuyfi mu (Juan 14:25, 26). ¿Chumngechi kelluafeiñmu amuldungun mu? Rakiduamnge ñi rupan taiñ peñi Peter. Kidu 1970 mu niefuy 19 tripantu ka we koni ñi küdawal Fetel Inglaterra mu. Amuldunguyawlu fill ruka püle, trafiewi kiñe payüm wentru engu 50 tripantu nielu püle. Ramtufi tati wentru: ‘¿Ayüafuymi tami doy küme adümafiel ti Biblia?’. Ti wentru longkolefuy ti judio religion mu, ka afmatuy kiñe weche tañi küpa kimeltuetew Biblia mu. Welu ti wentru küpa dintukueyew, fey ramtueyew: “¿Chem kewün dungu mu wirintukungey ti lifru Daniel?”. Peter feypi: “Kiñe trokiñ wirintukungey Arameo kewün dungu mu”. Peter nütramkaeiñmew: “Ti wentru afmatuy iñche tañi kimfiel ti wiñoldungun, welu doy afmatun ta iñche, ¿chumngechi kimfun ti wiñoldungun? Wiñotulu ruka mu, kintufiñ tati chillka La Atalaya ka ¡Despertad! rupachi küyen mu, fey pen kiñe trokiñ feypilu ti lifru Daniel ñi wirintukungeel arameo kewün dungu mu” *. Feley, Chaw Ngünechen tañi newen kelluafeiñmew ñi akordayafiel taiñ papeltufiel ka kimürpufiel (Luka 12:11, 12; 21:13-15).\n18 Piwkeyefiliyiñ ka mañumniefiliyiñ ti rüf dungu taiñ kimürpuel Jewba mew, fey eluwküleaiñ taiñ kimürpuafiel doy rüf dungu. Femngechi femliyiñ, doy pepikawküleaiñ taiñ kimeltuafiel ta kakelu che.\nINGKANIEFINGE TAMI FALINKE YEWÜN\n19. ¿Chumngelu müley taiñ ingkanieafiel fillke yewün taiñ eluetew Chaw Jewba?\n19 Weküfü ka tañi ngünenieel dikümtukukeeiñmu taiñ falintunoafiel tati fillke yewün taiñ inaduampeel. Ayüliyiñ taiñ nierpual kiñe küdaw ñi wewal fentren plata, nieal kiñe ülmen mongen, kam pengelal taiñ nieelchi falinke fillem, falintuwelayafuiñ taiñ eluetew Jewba. Feymu kuñiwtukuwaiñ. Ti apostol Juan rakiduameleiñmew ñi apümkangeal Weküfu ñi ngünenieel ka kom dungu ñi wülkeel (1 Juan 2:15-17). Feymew müley taiñ mañumnieafiel ka ingkanieafiel tüfachi yewün.\n20. ¿Chem eluwküleymi tami femal?\n20 Eluñmakilnge chem no rume ñi ngañwadnoaetew tami falintufiel Chaw Ngünechen ñi Ngünenien. Eluwnge tami amuldungual ayüwün mu, ka fentekünukilnge tami falintufiel ti amuldungun. Amulepe tami kintuniefiel fillke rüf dungu Biblia mu. Femngechi femülmi, nieaymi ‘alün falin dungu wenu mew, afkenolu, chew kiñe weñefe no rume fülpakelay ka pulilla apümkelay. Chew müley tami alün falin dungu, fey mew müleay tami piwke’ (Luka [Küme Dungu] 12:33, 34; NCH).\n^ parr. 17 Daniel 2:4b puwlu 7:28 mu, wünelu wirintukungey arameo kewün mu.\nAlün falin dungu wenu mew: Kom taiñ femkeel ñi ayüwülafiel ta Jewba ka kidu ñi rakiduamtukuniefiel. Jewba longkontukuniekey kom taiñ femkeel kidu ñi duam mew ka feypikünuy taiñ kümelkayaetew.


Küme kimfalkünufinge ti texto | Papeltual ka kimeltucheal | Mapudungun\nKüme kimfalkünufinge ti texto\nDUAMFALI TAMI KIMAL: Re papeltulayaymi kiñe texto, doy may kimfalkünuafimi. Kellufinge pu che ñi ngüneduamal chumngechi nüwküley ti texto ka tami kimeltumeken.\nPengelnge chem doy falin-ngey ti texto mu. Papeltufilmi wüla, pengelnge chem dungu ti texto mew nüwküley tami kimeltumekeel mu. Tami femal tüfa, wiño feypiafuymi tati doy falin-ngechi dungun kam feypiafuymi kiñe ramtun ñi kelluafiel pu che tañi ngüneduamafiel.\nTami doy kimfalkünual chem pengeli ti texto, feypiafuymi kiñeke dungun mülenolu texto mu. Welu, femngechi femülmi, kimfalngepe chem dungu ti texto mew nüwküley tami kimeltumeken mu.\nKüme pengelnge chem küpa kimeltukeymi ti texto mu. Wüne feypilmi chumngelu (chemu) papeltuaymi ti texto, fey wüla pengelnge chumngechi tati doy falinke dungu ti texto mu nüwküley tami küpa kimeltumekeel mu.\nPetu ngüneduamülmi kiñe texto, nülanienge tami Biblia. Femngechi femülmi, tami pu allkütupeetew ka nülanieafi kiduke tañi Biblia. Fey ngüneduamay engün tami kimeltumeken Biblia ñi feypin.\nKüdawngenon mu pengelnge chem kimeltuy ti texto. Kiñe dungu kellunole ñi doy adümngeal ti kimeltun tati texto mew, doy kümeafuy tami feypinoafiel. Wüne ngüneduamafuymi tunte kimniey tami pu allkütukeetew. Fey rakiduamnge chem duamfalngey tami feypial, femngechi ñi küme adümafiel engün ti kimeltun.\nPapeltual ka kimeltucheal: Küme kimfalkünufinge ti texto


¿Chumgechi kongeafuy ti chillka mew? – INDH\n¿Chumgechi kongeafuy ti chillka mew?\nInicio > ¿Chumgechi kongeafuy ti chillka mew?\nChumgechi tukugeafuy ti chillka chew ñi txipayelu pu txokinche nügkülelu ta Inkawun ka pegeluwün ti mogel che zugu (DD.HH)\nEpu mari pura konchi kunio küyen mew amulelu ta epu waranka mari küla chi txipantu, txiparkey ta kiñe katxüzuamün Ex.215 (nagfige tufa mew), fey ta mew ta faliltugefi ti we wirin , chew ñi txipalelu pu txokinche nügkülechi ta inkayalu ka pegelyelu ti mogel che, feypirkelu kafey ga ti, chumgechi may ta konafuy kakelu pu txokinche nügkülechi pu mogel che ti zugu, ayinielu ta müleal fey chi zullin meli che, gülamtuchefe reke ta kellukelu fey chi Consejo del Instituto Nacional de Derechos Humanos, Art.6° letra e) ley 20.405 ñi zugu mew.\n¿Chumgechi kay tañi txokin che, pepi konafuy feychi chillka mew chew ñi txipayelu pu txokinche nügkülelu ta Inkawun ka pegeluwün ti mogel che zugu mew (DD.HH)?\nwirikünuafuymün fey chi chillka mew pu txokiñ che niepelu fey ta ke zuamyepeyel:\nNielmi P.J petu falilelu chi ka kiñe txipantu zew llitugelu tachi txokiñ.\nNügkülelu inkawun ka pegeluwun zugu mogel che mew. Femechi faltugeafuy chi, ñi kishu wirin mew (kishuwünewünün) txipalele fey ta zugu, inkayekelu ka pegelkelu ta mogel che zugu mew, fey ti chi ley 20.405, norümkelu ta chum mogelay tachi mapu Chile pigechi.\n¿Kullingekey ta wirntukünuam?\nFey tachi konün mew fey ti chi chillka mew, nielay falin, kullinzuamniegelay ñi konaal, welu pu txokiñ küpa ayilu konaal tachi zugu mew, müley ñi elgeal kiñe wirin chew ñi feypigekel ta chemu ñi ayi konaal, ka femgechi zuamniey ta kiñeke chilkan:\ni.- Kimgepeyüm chillka ñi petu falingen küla mari antu.\nii. Falin azentun chew ñi txipayel norümam zugu fey chi txokinche mew.\niii. Chillka chew ñi mülenmu pu ñizolkülechi fey ti chi txokinche mew, ka ñi üytugen mülefule ñizolkülelu ta che.\niv. Azkünuwün fey ti txokinche ka ñi wünelelu chi ñizol, chew ñi mülen ñi yenieal ta kiñe azentun ñi üytugen ta che, mütxümwe, ñi ruka, ka epugentu ñi llowpeyüm werkün mew.\n¿chew kay amulnieafiñ zugu?\nKom pu azkünuwün zugu müley ñi elkünüafiel chi elgepeyüm pu chillka fey ti chi INDH, mülelu Av. Eliodoro Yáñez 832, Providencia lof mew, Santiago füta waria mew kam elkünugeafuy kafey llowgepeyüm zugu mew. Tüfake chillka müley ñi rüfgeal, llowgelayay ta azentufule müten.\nKom fey ta chi ruf zugufel fey ti wirikonün zugu mew, ka femgechi kake chillka norümküley feypiley fey ta chi katxüzuamün zugu 215 (nagkünifige faw) mew.\nZüamnifulmi mütxümam küme azümkünuafiel ta zugu mew, mütxümge fey ta chi rakin mew 02 8878800 kam llowpeyüm werkün zugu mew sociedadcivil@indh.cl


Ngünechen ñi Küme Dungu 2 Timotew 1\nPablo ñi epu puwchi karta Timotewngealu\nTüfachi karta Pablo ñi ka wiñome wirilelfiel tañi küme weni Timotew. Feychi Pablo wirifilu tüfachi karta, epe puwkülefuy ñi langümngeael. Tüfachi karta mew Pablo ka wiñome ngülamfi ta Timotew chumngechi mongen ñi nieael ka tañi yafültukuafiel ta Timotew tañi yewentukunoafiel ti werken dungu.\nPablo ka femngechi yafültukufi ñi eluwküleael ñi kutrankawael “...Cristo Jesus ñi küme soltaw reke” (2 Timotew 2.3).\n1 Iñche Pablo, Jesucristo tañi apostol, werküngen Ngünechen tañi piel mew chumngechi tukulpakünungey ti rumel mongen tati kiñewün ñi mülen ta Cristo Jesus ñi duam, 2 wirileleyu ta tüfachi karta, iñche ñi sakin fotüm reke, eymi Timotew. Ayülen ta Chaw Ngünechen mew ka taiñ Ñidol Jesucristo tami füreneaetew, kisu tami kutranpiwkeyenieetew ka eluaeymew kisu ñi küme tüngün eymi tami mongen mew.\nÑi nütramyengeael ta Cristo\n3 Rumel ngillatuñmantukukeeyu ka mañumkefiñ ta Ngünechen, iñche tañi poyekeel kiñe lif rakiduam mew, chumngechi tañi poyekefel iñche ñi fütakeche em. 4 Rumel tukulpaken tami weñangküken ta iñche mew, fey rume ayülefun tami peafiel femngechi tayu ayüwküleael. 5 Tukulpaken tami küme feyentulen. Wünelu mew feyentuy tami chuchu Loyda ka tami ñuke Eunise, ka rakiduamkülen rüf mew eymi tami ka femngechi feyentulen.\n6 Feymew ta ngülamaeyu tami yafüluwküleael Ngünechen tami eluetewchi pepil mew tami llowel nga feychi fampuwüleleyu iñche ñi kuwü. 7 Fey Ngünechen am ayülenolu taiñ llükaluwküleael, welu may elueiñmew kiñe pepiluwünngechi Küme Püllü, tati nielu piwkeyen ka kiñe nor rakiduam. 8 Feymew yewekilnge tami nütramyeafiel ta Ñidol. Ka femngechi yewentukukeeli iñche tañi püresulen mew Ñidol ñi duam. Welu may, Ngünechen tami elunieetewchi newen mew, eluwkülenge tami kutrankawael tati werken montuluwün dungu ñi duam. 9 Ngünechen ta montuleiñmew ka dullieiñmew taiñ lif mongenngeael kisu mew, iñchiñ taiñ kisu ngünewün femelchi dungu mew no, welu may kisu tañi ayüelchi dungu mew, fey iñchiñ am piwkeyeetew ta Cristo Jesus mew, fey Ngünechen am ta piwkeyeetew ta iñchiñ petu ñi dewmangenon rume ta mapu. 10 Fey Ngünechen pengeli ñi piwkeyechen, küpalu taiñ Montulchefe Jesucristo, fey wewfi tati lan dungu ñi pepiluwün, tati werken montuluwün dungu mew, fey kimeli ñi mülen tati rumel müleachi mongen.\n11 Ngünechen ta yefaldunguenew ñi wewpiafiel tüfachi werken dungu, ka werküenew kiñe apostol ka kimeltufe reke tati pu judiu tuwünngenolu mew.* Kiñeke kuyfi wirin mew ngelay: “tati pu judiu tuwünngenolu mew...” 12 Fey tüfachi werkün dungu mew ta rupalen kom kutrankawün mew. Welu yewentukuwlayan ta tüfachi dungu mew, kimnielu am iñche iney mew ñi puwülnien tañi maneluwün. Ka rüfkünu mew maneluwkülen kisu ñi nien ta pepiluwün tañi kellunieaetew ñi küdawyenieelchi dungu mew puwle wüla tüyechi antü tañi fentekünuael ñi yefaletewchi küme dungu.\n13 Kuñiwtun mew inaniefinge tati nor küme kimeltun tami llowel ta iñche mew, ka mupiltulenge ka nienge ta piwkeyen taiñ kiñewkülen ta Cristo Jesus mew. 14 Tati Lif Küme Püllü mülelu iñchiñ mew, fey ñi kellun mew, küme adniefinge Ngünechen tami maneletewchi dungu.\n15 Eymi am dew kimnielu, tati mülechi pu che Asia trokiñ mapu mew kom kisukünuenew engün. Kiñeke tüfa engu tati, Figelo ka Ermogene. 16 Ñidol ta kutranduamyeafi ta Onesiforo ñi pu reñma, kisu ta rume fentre rupachi am lliduamelpaetew ka yewentukulaenew iñche tunte püresulefun rume. 17 Ñi femafel, kisu akulu müten ta Roma, eluwi tañi kintuaetew. Kansatulay rume, fey peetew wüla, fentekünuy. 18 Pewmangen ta Ñidol kutranpiwkeyeaeyew tüyechi antü mew. Eymi ta dew kimnieymi taiñ rume kelluetew ta iñchiñ Efeso mew.\n*1:11 Kiñeke kuyfi wirin mew ngelay: “tati pu judiu tuwünngenolu mew...”


¿Küme feyentulepeiñ may Jewba mu? | Ñi chillkatungeal\nTi Werken (ñi chillkatungeal) | Noviembre 2019\nPAPELTUAFUYMI acholi afrikáans albanés alemán amárico armenio aymara ayá azerí azerí (alfabeto cirílico) bajo alemán bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano catalán cebuano chabacano checo chichewa chin haka chino mandarín (simplificado) chino mandarín (tradicional) chitonga de Zimbabue chitumbuka chiyao chol chopi chuukés cibemba cingalés citonga congo coreano criollo guadalupeño criollo haitiano criollo mauriciano croata damara danés dehu duala endebele endebele de Zimbabue endáu eslovaco esloveno español estonio fanti finlandés fiyiano fon francés galés georgiano griego groenlandés guaraní gujarati gun hebreo herero hiligaynon hmong (blanco) holandés húngaro ibanag ibo ilocano indonesio inglés islandés italiano japonés javanés kachin kannada kaonde kayin sgaw kazajo kikongo kikuyu kiluba kiniaruanda kipende kirguís kirundi kisi krío kurdo kurdo kurmanyí del Cáucaso kwangalí kwanyama lenguaje de señas italiano letón lhukonzo lingala lituano lomue luganda lunda luo macedonio macua malayo malayálam malgache mam mambue-lungu mapudungun maratí marshalés mazateco de Huautla mingreliano mixteco de guerrero mizo mongol more motu nepalés nias niueano noruego nyaneka oromo palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal quechua ancashino quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia rumano runyankore ruso rutoro samoano sango sanguir sena sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo sueco sundanés tagalo tahitiano tai tamil tayik telugu tetun dili tigriña tivo tok pisin tongano tsonga turco tuvaluano twi tártaro ucraniano uhobo umbundú urdu uruund uzbeko vietnamita wallisiano waray-waray wayuunaiki wolaita xhosa xitshwa yapés yoruba zandé zulú ñemba\nTROKIÑ ÑI CHILLKATUNGEAL 46\n¿Küme feyentulepeiñ may Jewba mu?\n“Nüafimün tamün fütra escudo reke felelu, fey tüfa tamün feyentun Ngünechen mew” (EFES. 6:16, TNM).\n119 ÜLKANTUN Duamnieiñ taiñ mupiltuleal\n1, 2. 1) ¿Chem pi Efesio 6:16? ¿Chumngelu (chemu) duamnieiñ taiñ küme feyentuleal Jewba mew? 2) ¿Chem ramtun ngüneduamaiñ?\nKOM pu cristiano feyentukeiñ Jewba mu, * feymu kiñe fütra escudo reke niekeiñ. Biblia feypi: “Doyelchi may, nüafimün tamün fütra escudo reke felelu, fey tüfa tamün feyentun Ngünechen mew. Femngechi chongümafimün tati üykülechi wayki küpalu Weküfü mew” (Efesio 6:16, TNM). Tati fütrake escudo epe kom takuñmaniekefuy ti weychafe ñi cuerpo, ka femngechi taiñ feyentun Ngünechen mu katrütuñmawküleiñ podngechi dungu mu, kewan dungu mu ka chem dungu mew rume ñi ayükenoel ta Jewba.\n2 Welu epe puwküley ñi akual Jewba tañi antü, feymu chaftukeiñ fillke wedake dungu, fey kiñeke mu küdawngeafuy taiñ feyentuleal Jewba mu (2 Tim. 3:1). ¿Chumngechi kimafuiñ kay tunte taiñ feyentulen Jewba mew? ¿Chumafuiñ taiñ doy küme feyentuleal Jewba mew? Ngüneduamaiñ feychi epu ramtun.\nKÜME NGÜNEDUAMKEAFIYIÑ TAIÑ ESCUDO\nDewlu ti weychan, pu weychafe eluwkefuyngün ñi pürüm küme elkünutuafiel tañi escudo kam pürüm küme elfalmeketuyngün ñi tutelkakünungeal. (Inaduamnge parrafo 3).\n3. Pu kuyfike weychafe, ¿chumkefuy tañi escudo? Ka, ¿chumngelu femngechi femkefuyngün?\n3 Kuyfi mu, tati escudo trülke mu munulkülekey. Pu weychafe yiwiñmakefuy tati escudo, femngechi ñi wesañmawnoal ti trülke ka tati pañillwe. Pu weychafe ngüneduamfiel mu ñi wesañmawün tañi escudo, eluwkefuyngün ñi pürüm küme elkünutuafiel kam pürüm küme elfalmeketuyngün ñi tutelkakünungeal, femngechi tañi pepikawküleal akule tañi weychayal engün. ¿Chem kimeltukeeiñmu ñi femün pu weychafe?\n4. 1) ¿Chumngelu müley taiñ ngüneduamal tunte taiñ feyentulen Jewba mu? 2) ¿Chumngechi ngüneduamuwafuiñ?\n4 Famülke mu, iñchiñ taiñ pu cristiano ngen weychakefiyiñ pu wedake püllü (Efes. 6:10-12). Feymu taiñ pepikawküleal müley taiñ ngüneduamal ñi chumlen taiñ escudo, fey taiñ küme elnieafiel. Kiduke iñchiñ müley taiñ ngüneduamal tunte taiñ feyentulen Jewba mu. ¿Chumngechi kimafuiñ taiñ pepikawkülen ñi chaftuafiel wedake dungu? Ngillatuafiyiñ ta Jewba taiñ kelluaetew. Fey papeltuafiyiñ ti Biblia, femngechi kimaiñ taiñ feyentulen Jewba mu chumngechi ñi ayükeel ta kidu (Eb. 4:12). Biblia feypi: “Maneluwnge Jewba mew kom tami piwke mu, ka eymi tami rakiduam mu reküluwkinolnge” (Prov. 3:5, 6). Feymu kümeafuy taiñ rakiduamal chem ñi rupan taiñ mongen mu ka chumngechi taiñ chaftufiel feychi dungu. Kiñe pengelün dungu, rupalu kiñeke ta iñchiñ filla dungu mu, ¿longkontukupeiñ may ñi feypin Ebrew 13:5? Feychi texto mu Jewba feypikünueiñmu: “Chumkawnorume kidukünulayaeyu ka elkünulayaeyu rume”. ¿Maneluwpeiñ may Jewba taiñ kelluaetew? Feyngefule, kimafuiñ taiñ küme feyentulen Jewba mu.\n5. Ngüneduamliyiñ tunte taiñ feyentulen Jewba mu, ¿chem kimürpuafuiñ?\n5 Ngüneduamliyiñ tunte taiñ feyentulen Jewba mu, afmatuafuiñ. Kimürpuafuiñ taiñ newenkülenon kiñeke dungu mew, welu ngüneduamuwlayafuiñ chi. Kimtukuafuiñ taiñ rume rakiduamkülen duamfalnochi dungu mu kam taiñ allkütun koylake dungu kam taiñ weda duamkülen, feymu fente küme feyentulelaiñ Jewba mu. Femngechi dungu rupaliyiñ, ¿chumafuiñ taiñ doy küme feyentuleal Jewba mu?\nKUÑIWTUKUWAIÑ ÑI NEWENKÜLENOAL TAIÑ FEYENTUN JEWBA MU\n6. ¿Chem dungu mew kümey taiñ rakiduamal?\n6 Kümey taiñ rakiduamal kiñeke dungu mew, ngüneduamaiñ kiñeke tüfa. Kümey taiñ rume rakiduamal chumngechi taiñ ayüwülafiel ta Jewba ka Jesus (1 Kor. 7:32). Kafey weda culpaliyiñ, rume rakiduamafuiñ chumngechi taiñ kümelkawtual Chaw Ngünechen engu (Sal. 38:18). Kafey pu fütangelu ka pu kurengelu rakiduamkey chumngechi ñi ayüwülafiel tañi afkadi. Ka femngechi kom iñchiñ rakiduamkeiñ ñi kümelkaleal taiñ pu che ka taiñ pu peñi ka pu lamngen (1 Kor. 7:33; 2 Kor. 11:28).\n7. 1) Rume rakiduamliyiñ duamfalnochi dungu mew, ¿chem dungu yeafeiñmu taiñ feyentuwenoal Jewba mu? 2) ¿Chem pi Proverbios 29:25? ¿Chem rupayafuy rume rakiduamliyiñ tuteafiel tati pu che?\n7 Welu rume rakiduamliyiñ duamfalnochi dungu mew, küme feyentuwelayafuiñ Jewba mu. Feychi dungu rupayafuy rume rakiduamliyiñ chumngechi taiñ nieal iyael ka takuwün (Mat. 6:31, 32). Rume rakiduamliyiñ chumngechi taiñ mongeluwam, doyümürpuafuiñ taiñ nieal itrofillem, fey piwkeyerpuafuiñ ti plata dungu. Femngechi dungu rupale, fente küme feyentuwelayafuiñ Jewba mu ka weniyewelayafuiñ ta kidu (Mar. 4:19; 1 Tim. 6:10). Ka femngechi rume rakiduamliyiñ taiñ tuteafiel kakelu che, doyümlayafuiñ taiñ ayüwülafiel ta Jewba. Doy may doyümafuiñ taiñ ayentunoaetew ka kayñetunoaetew kakelu che. ¿Chumafuiñ taiñ femnoal feychi dungu? Ngillatuafiyiñ ta Chaw Jewba taiñ eluaetew doy feyentuleal ka taiñ newentukuaetew. Biblia feypi: “Pu llükachekelu trarilelu kiñe llasu mew reke feleyngün, welu tati maneluwlu Jewba mu, ingkañpengeay” (Proverbios 29:25; Luka 17:5).\n(Inaduamnge parrafo 8). *\n8. Feypingele koylake dungu Jewba mu ka taiñ pu peñi ka pu lamngen mew, ¿chumaiñ?\n8 Weküfü mew “tripakey kom koyla dungu”, feymu adkünufi kiñeke che ñi koyla dunguyeafiel ta Jewba, ka femngechi femngey taiñ pu peñi ka taiñ pu lamngen (Juan 8:44). Kiñeke tüfa tati püntülechi cristiano kayñetufilu Jewba ñi rüf dungu, tüfa engün koylatukeyngün Jewba tañi trokiñche mu ka weda dunguyekefingün internet mu, television mew ka kakelu femngechi dungu mu. Kom tüfachi koylake dungu “üykülechi wayki” reke feley küpalu Weküfü mew (Efes. 6:16, TNM). Welu iñchiñ maneluwküleiñ Jewba mu ka taiñ pu peñi ka pu lamngen mew. Feymu allküliyiñ koylake dungu ñi feypin pu püntülechi cristiano kayñetufilu Jewba ñi rüf dungu, famentuafiyiñ llemay. Turpu nütramkalayaiñ kidu engün mu. Chumkawnorume chaftulayafiyiñ engün küpa kimfuliyiñ rume chem ñi feypikeel engün.\n9. Weda duamküleliyiñ, ¿chem dungu rupayafuy?\n9 Weda duamküleliyiñ, newe küme feyentuwelayafuiñ Jewba mu. Kiñeke mew fillke wedake dungu weda duamelkeeiñmu. Fey kümelayafuy taiñ rulpakünuafiel müten. Welu rumel rakiduamtukunielayafiyiñ taiñ mongen mew. Femfuliyiñ, ngoymanentuafuiñ kom kümeke dungu taiñ feypikünuetew Jewba ñi femal küpalechi antü mu (Apok. 21:3, 4). Rume weda duamküleliyiñ, ngañwadafuiñ, fey poyewelayafuiñ ta Jewba (Prov. 24:10). Welu elkünuwlayaiñ ñi rupayal tüfachi dungu.\n10. ¿Chem kimeltukeeiñmu ñi feypin kiñe lamngen?\n10 Ngüneduamaiñ ñi rupan ta kiñe lamngen Estados Unidos mew mülelu. Kidu küme feyentukey Jewba mu dapiniefilu rume tañi füta weda kutrankülelu. Taiñ lamngen wirintukulelfi kiñe carta tati ngüneniechi ruka mew, fey feypi: “Kiñeke mu, tayu weda rupan mu fill rakiduamkeyu ka weda duamkeyu, welu amuley tayu maneluwküleal. Rume mañumkülen kom kümeke dungu tayu elukeetew Jewba ñi newenküleal ka yafüluwküleal. Rüf duamnieyu Jewba ñi kümeke ngülam. Tüfa kellukeeyumu amuleal tayu poyeafiel ta Jewba ka küme chaftuafiel fillke weda dungu Satana mew küpalu”. ¿Chem kimeltukeeiñmu ñi feypin tüfachi lamngen? Kom iñchiñ weda duamküleliyiñ rume, newenkontuafuiñ. ¿Chumngechi? Longkontukuaiñ taiñ weda rupameken ñi küpan Weküfü mew taiñ wedalkayaetew. Maneluwaiñ Jewba mu taiñ yafültukuaetew ka falintuafiyiñ kom tañi kümeke ngülam.\n¿Küme feyentulepeymi may Jewba mu? (Inaduamnge parrafo 11). *\n11. Taiñ kimal tunte taiñ feyentulen Jewba mu, ¿chem ramtuwafuiñ?\n11 ¿Duamniepeiñ may doy küme feyentual Jewba mu? Rakiduamaiñ taiñ chumün rupayechi küyen mu, fey ramtuwaiñ: “¿Eluwkepen may ñi rume rakiduamnoal duamfalnochi dungu mew? ¿Famentukepen may ñi koylake feypin pu püntülechi cristiano kayñetufilu Jewba ñi rüf dungu? Ka, ¿ngünewkepen may ñi chaftunoafiel engün? Weda duamkülen mu, ¿eluwkepen may ñi doy newenkontual?”. Femngechi femliyiñ, feypiafuiñ ñi newenkülen taiñ feyentulen Ngünechen mew. Welu kuñiwtukuwaiñ, ¿chumngelu? Tati Weküfü femkey kakelu dungu taiñ wedalkayaetew. Ngüneduamaiñ kiñe tüfa.\nDOYÜMLAYAFIYIÑ TATI FALINKE FILLEM\n12. Doyümfiliyiñ tati falinke fillem, ¿chem dungu rupayafuy?\n12 Doyümfiliyiñ tati falinke fillem, newe küme feyentuwelayafuiñ Jewba mu ka fente küme poyewelayafuiñ. Ti apostol Pablo feypi: ‘Chem soltau no rume ta dew inanielu, welulekelay ñi küdawün ta kangelu dungu mew, felelu am tañi ayüwülafiel tati longkolechi soltau kidu mew’ (2 Tim. 2:4). Feychi antü mew, pu weychafe Roma mu mülekefulu elungekelafuy ñi femal ka küdaw, ti weychan müten. Pu weychafe eluwfule tañi negociayal, ¿chem dungu rupayafuy?\n13. Pu weychafe, ¿chumngelu mülelafuy ñi nieal ka küdaw?\n13 Puliwen mu, pu weychafe amulkantumekey chumngechi ñi weychayal tañi fütrake cuchillo mu. Welu kiñe weychafe amulkantumekelay, doy may amuy waria mu ñi pepikayafiel kiñe negocio. Konantülu, pu weychafe ngüneduamkey ñi chumlen tañi weychawe ka yungümkefingün tañi fütrake cuchillo. Welu tati ngen negocio pepikamekey iyael ñi fendeal ka antü. Welu ka antü puliwen mew, pu kayñe lefkontupayngün tañi malokayafiel, fey ¿chem weychafe doy pepikawküley ñi weychayal? Ka, ¿chem weychafe ayüwülafi tati longkolelu ti pu weychafe mew? ¿Iney ayüafuiñ taiñ ingkañpeaetew? ¿Kiñe tati pu amulkantumekelu tañi weychayal kam kangelu negociamekelu?\n14. Kristo tañi pu weychafe ngen, ¿chem doyümnieiñ?\n14 Iñchiñ pu kümeke weychafe adümkantukelu reke feleiñ, fey doyümnieiñ taiñ ayüwülafiel taiñ pu longko, Jewba ka Kristo ürke. Tüfachi dungu taiñ femal doy falin-ngey chem dungu mew rume ñi wülkeel tati Weküfü. Küme adkünuaiñ taiñ tiempo ka newen taiñ küme poyeafiel ta Jewba ka küme feyentuleal kidu mu, femngechi küme elnieafiyiñ taiñ escudo ka kom tati weychawe taiñ elukeetew Chaw Ngünechen.\n15. 1) ¿Chem feypi Pablo? 2) ¿Chem kimeltukeeiñmu ñi feypin?\n15 Müley taiñ rumel kuñiwtukuwküleal, ¿chumngelu am? Tati apostol Pablo feypi “tati ayülelu ñi ricungeael” famtripatukey ñi feyentun Ngünechen mu (1 Tim. 6:9, 10). Pablo ñi feypin kimeltukeeiñmu doyümfiliyiñ taiñ nieal itrofillem, famtripayafuiñ reke Ngünechen mu. Fey taiñ piwke mu foliluwafuy “weda illutuelchi wedake dungu”. Feymu llemay elkünuwlayaiñ ñi müleal taiñ piwke mu feychi wedake rakiduam, doy may longkontukuaiñ ñi küpan Weküfü mu taiñ püntünentuaetew Ngünechen mew.\n16. Dew taiñ papeltufiel Luka 18:18-23, ¿chem ramtuwafuiñ?\n16 Welu, ¿nieliyiñ kay plata taiñ ngillakayal fentren falinke chemkün? ¿Wedalkapeafuiñ may ngillaliyiñ kiñeke fillem taiñ duamnienoel? Tüfa weda dungu no fel, welu kiduke iñchiñ müley taiñ ramtuwal: “Nieli rume ta plata ñi ngillayal tañi ayünieel, ¿niepen may ta tiempo ka newen ñi adümafiel ka küme elnieafiel? ¿Rume falintupeafun may nierpufuli feychi chemkün? Fente ñi falintukefiel tañi niekeel, ¿weda femürpupeafun may feychi weche wentru reke Jesus ñi antü mew?”. Jesus mangelfuy tüfachi weche wentru ñi doy küdawelafiel ta Ngünechen, welu kidu pilay tañi femal (papeltunge Luka 18:18-23). Doy kümey doyümafiel taiñ mongen mew Ngünechen tañi dungu ka küme adkünual taiñ tiempo ka newen taiñ femal Jewba tañi ayükeel.\nKÜME NÜNIEAFIYIÑ TAIÑ ESCUDO\n17. ¿Chem müley taiñ longkontukual?\n17 Longkontukuaiñ taiñ mülen kiñe weychan mu, fey fill antü müley taiñ pepikawküleal ñi weychayal (Apok. 12:17). Taiñ pu peñi ka taiñ pu lamngen yenielayafuy iñchiñ taiñ escudo. Doy may kiduke ta iñchiñ müley taiñ yafüluwal taiñ küme feyentuleal Ngünechen mew.\n18. Pu weychafe, ¿chumngelu rume küme nüniekefuyngün tañi escudo?\n18 Kuyfi mew, sakingekefuy pu weychafe llükakenolu weychan mu. Welu yewen-ngefuy tranakünule tati escudo weychan mu. Kiñe wentru Roma tuwün-ngelu Tácito pingey, nütramdungukefuy ñi femkefel pu che kuyfi mu, kidu wirintukuy: “Pu weychafe tranakünufule tañi escudo, doy yewen dungu ngefuy kidu mew”. Feymu llemay, tati pu weychafe rume küme nüniekefuyngün tañi escudo weychan mu.\nKiñe lamngen papeltukey Biblia, amukey trawün mu ka kom tañi newen mu amuldungukey, femngechi küme nüniey reke tañi fütra escudo. (Inaduamnge parrafo 19).\n19. Taiñ küme nünieafiel taiñ escudo, ¿chem müley taiñ femal?\n19 Taiñ küme nünieafiel taiñ escudo müley taiñ rumel amual trawün mu ka dunguafiel pu che Jewba mu ka tañi Ngünenien mew, femngechi küme feyentuleaiñ Chaw Ngünechen mu (Mat. 28:19, 20; Eb. 10:24, 25). Kafey müley taiñ fill antü papeltual ta Biblia ka ngillatuafiel ta Jewba taiñ kelluaetew, fey taiñ inayal tañi ngülam kom taiñ mongen mu (2 Tim. 3:16, 17). Femngechi femliyiñ, tati Weküfü pepi katrütulayaeiñmu taiñ llowal rumel mongen (Is. 54:17). Taiñ feyentun Jewba mu kuñiwtukuaeiñmu chumngechi tati fütrake escudo ingkañpekefuy pu weychafe. Ka newenküleaiñ ka kiñewkülen mu poyeafiyiñ ta Jewba taiñ pu peñi ka pu lamngen iñchiñ. Femngechi küme chaftuafiyiñ fill wedake dungu taiñ rupan kake kiñeke antü ka kiñewküleaiñ Jesus iñchiñ wewfile tati Weküfü ka kom tañi pu kayñe (Apok. 17:14; 20:10).\n¿Chem femafuiñ taiñ rakiduamnoal duamfalnochi dungu mew?\n¿Chumngechi famentuafuiñ koylake dungu ka taiñ weda duamelkeetew?\n¿Chumafuiñ taiñ doyümnoafiel tati falinke fillem?\n118 ÜLKANTUN Elumuiñ doy mupiltuleal\n^ parr. 5 Mülen mu weychan, tati escudo katrütukefuy ñi allfünoam pu weychafe. Taiñ feyentun Jewba mew trürümngeafuy ta tüfachi escudo. Kuyfi mu pu weychafe ngüneduamkefuy tañi escudo ñi küme feleal, ka femngechi iñchiñ ngüneduamuwaiñ taiñ küme feyentuleal Jewba mu. Tüfachi chillkatun mu inaduamaiñ chumngechi taiñ femürpual tüfachi dungu.\n^ parr. 1 Tati Biblia Ngünechen ñi Küme Dungu kiñeke mu feypi “mupiltun”, welu tüfachi chillkatun mew feypingeay “feyentun” ka “feyentun Ngünechen mu”.\n^ parr. 59 ¿CHEM PENGELI TI ADENTUN? Television mu triparumey ñi koylatuken pu püntülechi cristiano kayñetufilu Jewba ñi rüf dungu. Feymu müten kiñe familia chongümfemfi tati television.\n^ parr. 61 ¿CHEM PENGELI TI ADENTUN? Fey wüla trawüluwingün ñi trür poyeafiel ta Jewba, fey tati chaw nütramkafi kiñe rupan dungu Biblia mew mülelu, femngechi kellufi tañi pu che ñi doy küme feyentuleal Ngünechen mu.\nKümeke weniwen nieaiñ fantepu mew\nChumngechi kellukeeiñmu Jewba tañi newen\n¿Chem kimeltukeeiñmu ti lifru Levítico?\nFemürpuaiñ chumngechi taiñ dulliel\nWirin dungu Chumngechi entual fillke papel TI WERKEN (ÑI CHILLKATUNGEAL) Noviembre 2019\nTI WERKEN (ÑI CHILLKATUNGEAL) Noviembre 2019


Fill ramtugeken zugu – INDH\nFill ramtugeken zugu\nInicio > Fill ramtugeken zugu\nFey ta chi trokin azelkan ka inakellukelu che ñi mogen\n¿Chem am ta tüfachi trokin azelkan ka inakellukelu che ñi mogen?\nFey ta chi trokin azelkan ka inakellukelu che ñi mogen. kiñe trokin nentugelu kiñe ley mew epu waranka melipataka kechu, fey ta mew azelkageael ka ñi awükagenuam pu che ñi mogen itxokom zugu mew ka kom ti pu che mülelu Chile pigetuchi mapu mew. Fey ta chi txokin nüwkülelay fey ti wünen külechi wentxu ka txipa azelkawün mew, ka kake txokin chew am nentugekey fey ti chi leyes kam fey ti günenielu fey ta chi pu azelkan, welu tüfa chi txokin llowkey rang chumechi kake txokin llowkelu welu tüfa kisu azümüwküley pigekey.\n¿Chumkey am tüfa chi txokin INDH?\nFey ta chi kake azelkawün ley mew epu waranka melipataka kechu, chew am txipay ka azümkagey tüfachi txokin, elugey kiñe zugu kam zuam:\nKelluntukuael ka ñi nentuael fey ti kimeltun zugu nüwkülelu fey ta chi azelkawün chumechi am zoy azafüy ñi mogen pu che mülelu faw.\nNentuael kiñe zugu chew am küzawgeafiel kimgeael fillpüle fey ta chi azelkawün chumechi am zoy azafüy ñi mogel ta che : fey mew txipay kiñe zugu azümkawal tüfachi zugu mew ka chew fey ti chi pu chillkatulelu ñi konael fey ta mew ñi chillkatun , ka fey ta chi zakingekechi che witxanpüramnielu fey ta chi azelkawün chumechi am zoy azafüy ñi mogen ta che.\nKa femechi ñi kelluntukuael fey ta chi awükagen che mew kam lagümkagen che rupalu füta ke malon mew kam weichan mew kam feyti pu che kimgenulu chew ñi elgen lagümgelu, ka fey ti pu che awükagelu ka fey mew chew am mülelu ta awükan che.\nMüley ñi allmaltuleael chew ta awukamekegen ta che , kiñe zugu chew am pegengekey tüfa , chew am puwuyüm fey ta pu karüke ka soltaw che ka ñi chumekefel ta che: ka femechi fey ti chi pu che güfkükonkülelu ka pegemekey fey ta ka üytün mapu chew am müleyekel awükagen ta che ka txokin che.\nMüley ñi inayegeael ka günezuamgeael chew am txipakey fey ta pu ley nüwkülelu che ñi mogen mew.\nMüley ñi nentual kiñe chillka fill txipantü chew ñi pewfaluwal chumlen che ñi mogen mülen kam mülenun awükanche.\nKa femechi müley ñi nentual kiñe wirintukuan puwal ka mapu chew am llituy tüfachi azkünoafiel fey ta chi che ñi mogen ñi genuam awükan .\nKa müley ñi niafiel fey ti chi wirikan txipalu ti txokin Valech ka fey ti kiñe ka epu txokin colonia dignidad pigelu.\nKa müley ñi llowafiel fey ta chi inaramtuyawfiel pu che azümüwnolu feyta chi zugu mew fey ta chi trokin ñi wülzuguafiel fey ta chi pu che.\n¿Chem az niey feyta chi trokin INDH pigelu?\nÑi küme aznierpuafiel ñi zugu INDH trokituley kechu trokin mew chew tripay fillke zuam kam zugu:\nKiñe troy chew am müley fey ti chi chillkatun ka inaramtukan zugu chew am azniegekey chem am tripayal fey ti chi chillkantukun kiñe tripantü tripayel zugu awükagen kam awükagenun ta che ñi mogen.\nEpu troy fey ta zapilgekeel reke ta che ñi mogen ka fey ta chi pu wirin chumelerpuafel kam zoy küme amulerpuafel ta che ñi mogen awükagenuam ininorume ka feya ta chi az nüwküleael ka mapu ñi zugu mew chew zoy amulniegel fey ta chi zugu. Ka femechi müley ñi azümkayal chumechi am txipayal fillke zugu nüwkülelu ta che ñi mogen mew konküyawkelu ta weza ke zugu mew ka müley ñi inayegeael fey ta chi pu wirin kam chillkantukun azümkawün che ñi mogen.\nKüla txoy chew am azümkagekey reke fey ta chi ragn ka kake zugu chew azkünugekey feyta chi pi che küzawkelu faw ka fey ta chi welliñ zuamyeel chew ñi küzawam egün, ka tüfa mew üytügekey fey ta wünenkülealu fey ta chi trokin mew ka chumten rang ñi zuamyeel kiñe txipantü mew.\nMeli txoy chew am azniegey fey ta chi chillkatun kam kimeltun zugu ka fey ta kake che ñi kimüpuael chem zugu ñi inakonkülen fey ta chi trokin che mew, ka fey ta mew txipay chumechi ampowafiel kom pu chillkatuwe ruka mew kom pu txokiñ che chumechi pu katxipa azniewiegün fey ta pepikawkülelu weichan mew ka awükachekelu fey ta egün müli ñi kimael tüfachi zugu chumechi am zoy chetxokigeael itxokom che.\nKechu txoy fey ta mew azniegi fey ta kom zugu txipayel fey ta chi txokin mew müli küme txipayael ka kom fey ti chi rang ñi küme pünegeael fey ta mew inatuniegey ta fey chi zugu ka femechi fill txipantü txipayey kiñe wirintukun chillka chew am kom wirintukuley chum txipan fey ta chi küzaw, fey küme txipanole fey ta mew feypigey ñi chum txipayafiel ka chumechi am norpuafiel ta zugu. Ka femechi feyta chi troy nüwküley pu wünenkülechi fey ta chi zugu mew fey ta chi kom güneytukelu ñi küme amulen kam femnun itrokom zugu rupakeyel tüfachi trokin mew ka kake mew.\nKayu txoy chew ñi azniegen fey ta chi pu che rupalu weeza zugu mew awukagelu kam nielu weza ke zugu tüfa chi troy mew müli ni nentuael zugu chew ta pu che rupanoael zugu mew, welu fey ti chi rupalu müli zapillgeael reke, müli nentual azümkawün fey ta chi pu che küzawkelu tüfa chi zugu kam nüwkülelu fey ta chi zugu mew niel uta zugu fey ta mew kam wünenkülelu kiñe txoy mew.\nRegle txoy chew am pepikagekey itxokom zugu txipayel fey ta chi txokin mew , chew am pepilkagekey fey ta chi pegelgekeyem ta zugu, tüfa mew txipakey fillke zugu fey ti pu wünenkülelu feypikey ñi txipayael kam femnueael, fey ta chi pepikawün chumlerpuael tüfachi txokin ka chumechi am zoy küme yenerpuafiel ñi küzaw.\nTüfa chi txokin müley kiñe üytün mapu mew, fey ta mew txipayey kom zugu rupakeel fey chi üytün mapu mew fey ñi puwael fey chi wirikan txipakelu fill txipantü ka ñi pegelgeael chumeken fey ta chi txokin fillpüle ka ñi kimeltual chumlen ta che ñi mogen ñi üytün mapu mew ka ñi feypiafiel kake txokin ñi zuamyefiel kiñeke wirin chillka kiñeke zugu mew nüwkülelu che ñi mogen mew ka fey ta mew müli feypiafiel chew ñi awükageken ta che ñi femgenuel ta che ka chumechi am zoy gewenoael fey ta chi inayegen ta che kam awükagen ta che.\n¿Chem am ta fey ti wellin txapümnielu pu chillkantukun zugu INDH (CEDOC)ñi zuam mew?\nFey ta mew txapüm niegey pu chillka txipayegel ka akuyel fey ta chi txokin mew. Faw ta müley chew ti küpa kimlu zugu müli ñi amuel müten, tüfa mew müley chillka faw txipalu ka mapu tuwlu. Fey müley txoy antü chew ñi nülalen lune antü puwüy jueve antü fey llitukey ñi gülagen mari pürapan txoy antü fey puwüy mariküla txoy amulechi antü ka nag antü llituy mari kechu amulechi txoy antü ka puwüy mari regle amulechi txoy antü. Fey küpa güneytufilmi tüfachi az güpafige faw. Ka femechi fey ta chi CEDOCpetu azümkay fey ta chi chilkantukun digital zugu mew chew am pepi nakümgey pu chillka, fey küpa güneytufilmi fey chi zugu güpafige faw.\n¿Chumechi am konpuafün llitulelli tañi küzaw mew kam wechuleli taiñ chillkatun fey ta chi txokin mew?\nKüpa küzawülmi fey ta mew güpafige faw, fey mew peaymi ñi zuamyegen kam femnun ta che.\n¿Chumechi am inche allmalltuafün reke kam inatuzuguafün chumeken fey ta chi pu karü che müleyim malokantun zugu kam txekakantun zugu mew?\nPu che konkülelu faw miawkey egün tüfa chi pu zugu mew chew azkintukey ka güneytukey chumeken ta pu karü che ka awükagele che ka nügele che feyta chi txokin müli ñi afkazi reke miawal fey ta mew, eymi pilmi miawal fey ta chi zugu mew müley tami feypimeael tami zugu fey chi pu txokin che koneltulelu feyta chi zugu mew, fey ta chi txokin mew wirintukuniey chuchi am fey ta chi pu kake che ñi koneltulen fey ta chi zugu mew. Zoy küpa kimnielmi tüfa chi txoy güpafige faw.\n¿Chemu feypigeki fey ta chi txokin INDH kizu azümüwküley ka kizu txoytuniey ñi zuam ka ñi zugu?\nFey ta chi zugu kizu azümüwkülen fey ta chi txokin zoy feyentugeafel ka zoy küme nentual ñi küzaw pigekey yeniefiel fey ta chi küzaw trokin azelkan kakerume kam ka txipa az mogen femechi az nienmu tüfa chi pu txokin fey ta kake txokinkenüntukupalay kake zugu. Ñi rüf nentual ñi küzaw ka ñi zuam fey ta chi INDH kizu niey ñi azümüwün fey mew kizu ta azkünuy chem az nieael feyta chi txokin ka chumechi am nentual ñi pu zugu, ka femechi kizu azümüwün mew niey ñi rang fey mew ka femechi kizu zulliy chew am konael fey ta chi rang, fey mew feypigekelay chem ta ñi chumekeael fey mew kañpüle ta zakigekey reke fey ta llowüy fey ti chizugu txipalu ka mapu fey chi txipantü mew epu waranka mari epu wigka txipantü llowüy feyta chi zugu ñi küme yenien ñi zugu ka ñi zuam.\n¿Iney am wünen küley INDH mew?\nTüfa mew müley kiñe txokin che yenielu tüfa chi zugu fey mew rupakey fillke zugu txipayal faw fey ta chi txokinche mari kiñe geygün, fey ti chi pu che yenieli zugu kam kimniegelu fey ta chi azelkan che ñi mogen ñi zoy genuam awükan kam itxokom che ñi che txokigeael, fey ta chi pu che kayu txipantü mew wünenkülekey fey kizutu üytuwkeyegün iney am zoy wünenkülealu kam chem troy zugu mew niealu kom egün, fey ta chi zoy wünenkülelu fey ta yeniekey ta kom zugu, azkünüwün, llowzugukey ka ñi nentuzuguael fillpüle.\nFantepu fey ti chi zoy wünelkülelu Sergio Micco Aguayo pigey fey üytügey fey ti txokinche mew epumari ailla antü konkülechi julio küyen mew epu waranka ailla mari wigka tripantü, fey ta mew küla txipantü wünenkülealu. Ka ke pu konkülelu fey ta chi trokin mew Fey ta ñi pu üy :\nÑi zoy küme txipayal feyta chi txokinche wünenkülealu famechi üytügekeyegün:\nEpu che nielu zugu fey üytukeeyu fey ta chi zoy wünenkülelu tüfachi chile pigetuchi mapu, fey ti epu üytün che müli tuwal kake epu üytün mapu.\nKa epu che nielu zugu müli üytugeael fey ti chi pu azkünukelu pu ka tripa ñi mogen senado pigelu.\nKa epu che nielu zugu müli ñi üytüafiel fey ta chi epu txokin che azkünukelu pu ka txipa ñi mogen Diputado pigelu.\nKa kiñe che müli üytügeael fey ta pu txawünche ka wünenkülelu mew pu fütxake chillkatuwe mew.\nKa meli che üytügekey fey ta chi pu che koneltulelu pu txawün che mew inanielu fey ta chi che ñi mogen ñi awükagenuam fey mew müley kiñe wirintukuleyel fey mew ka üytügekey meli che.\n¿Chem txoy antü mew am nülaley fey ta chi wellin chew müley ti txokin?\nWünen wigka Füta kara mew fey mew nülaley ka llowgekey che lune, marte ka jueve llitukey aylla txoy pürapan antü ka küla mari minuto amulechi tüfachi troy antü fey puwkey mari küla troy antü ka küla mari minuto amulechi wigka troy antü. Chew ñi mülen fey ta chi wellin reke gey Avenida Libertador Bernardo O´Higgins kiñe waranka kiñe pataka meli mari kayu wigka rakitun rüpü – ti wellin pura pataka kiñe– ragikon Santiago.\nKa femechi küpa wirintukulmi müley kiñe chillka chew am amulafüymi tami zugu faw kam küpa mütxümülmi ka müley tüfachi mütxümwe kechu kayu epu epu pura pura regle pura pura kayu kechu.\nKüpa kimülmi chew püle ka müle kake welliñ güpafige faw.\n¿Chem zugu mew INDH koneltuafüy fey ta chi trokin mew chew azümkagekelu pu wezalkan zugu?\nFey ta chi txokin pepi koneltuley fey ta chi zugu mew awükan zugu ka pu ka txipa ñi azküwün mew kiñe txoy zugu mew fey ta chi lagümkachegen mew, apumkagechi pu che, fütake malon, ka ñamümkagele che, kam kizuñi pin mew miawnolchi che. Ka femechi INDH ka koneltuafüy fey ta awükagen che mew fey mew kizuegün nentukey kiñe epu wirin ñi pewfaluwal ñi wechalkaniegen ta che. Welu INDH pepi koneltulay mülele epu che ñi weza femekewün.\n¿Chemu am INDH azkintukey kam güneytukey fey ta chi pu füta ke txawün che txipakelu rüpü mew waria mew?\nFey ta chi zugu mew INDH azkintukey ka güneytukey chumeken fey ti pu karü che kizu egün kam günieneyegün reke fey ta chi az nieel pu kara kam waria, welu müli ñi wenterumenoael ta pu che mew nentunielu ñi zugu egün kiñe txekan zugu kam nentuzugun mew tunten niele egün pin zugu kam nielole egün pu wünenkülechi üytün mapu mew.\n¿Chemu am INDH koneltulelay fey ta chi pu che konkülelu pu txokin pepikawküleu weichayal kam wezalkacheael?\nTüfa chi trokin ñi zuam mew ti INDH feypiley ñi azkintuael ka güneytuael itxokom pu che ñi mogel, tufachi Chile pigetuchi chi txokiñ mapu mew, fey mew ka inakonküley fey ta chi pu kake az che, soltaw pigechi.\nKiñe che konkülelu fey ti pu txokinche pepikawküleu weichayal reke niele kiñe zugu chew wezalkagele ka pepi puwafüy tüfachi txokin mew fey ta me ka femechi kellugeay ñi elugeal ñi kümelkaletuael.\nWelu INDH pepi koneltulay fey ta chi kizutu chi pu che nielu wezalkafemekewün.\n¿Chew am pepi peafüy kiñe azkünüwün niele zugu ta che kam fey ti chi che pepiluwlu zugu mew?\n¿Pepi yenielafenew tañi zugu kiñe zuguñmachefe INDH tuwlu?\nPepi femgelayan, INDH wülkelay fey ti chi zugu.\nFey zuamyeli kiñe zuguñmachefe tüfa chi zugu mew ¿chew amuafün?\nFey mew müley kiñe txokin chew ñi mülen re che pepiluwlu zugu fey ta chi chillkatun ka wirintukun zugu chew ga wewpigekey reke zugu, fey mew müley kiñe mütrümwe kayupataka melipatakameli mari epu waranka. Kam ka mütrümwe mew kechu kayu epu epu küla kayu epu pura epu pataka. Ka femechi kake üytün mapu mew müley zoy pichi ke trokinche pepiuluwlu zugu mew fey küpa güneytufilmi güpafige faw. Fey ta chi zoy füta kara mew pepi koneltuwal feyta chi pepiluwün pu che mew feyta chi awükan che ñi mogen mew kam kiñe zugu nüwkülelu fey mew müley kiñe txokin che pepiluwkülelu fey niey ñi wellin Agustina pigechi kara rüpü kiñe waranka meli pataka mari aylla, epu püran ruka fey ta zoy fütxa kara mew. Ka femechi kellugeafüymi pu pepiluwchi che mew nielu pu füta ke chillkatuwe ruka Universidad Alberto Hurtado Universidad Andrés Bello Universidad Bernardo O’Higgins Universidad Católica Silva Henríquez Universidad Central Universidad de Chile Universidad de los Andes Universidad del Desarrollo Universidad Diego Portales, fey küpa güneyfilmi müley tami güpayafiel faw.\nKiñe zugu tripayelu fey ta chi pu che mew rupayelu weza ke zugu fey ti chi dictadura mew\n¿Iney am koneltuafüy tüfa chi zugu mew?\nFey ta mew kiñe ley mari ailla waranka kiñe pata epu mari küla mew ka ñi kümelgechi ley mari ailla waranka ailla pataka pura mari fey ta chi pu che pepi koneltuley feyta chi zugu mew chew am wiñolzugugeay fey ti awükan che rupayel fey ti chi pu che nielu che pegetunoel kam lagümgeel fey ta chi awükan che mew rupalu mari kiñe antü ailla wigka küyen kiñe waranka ailla pataka regle mari küla wigka tripantü ka mari antü küla wigka küyen kiñe waranka ailla pataka ailla mari wigka txipantü mew. Ka müley fey ti chi ley mari ailla waranka epu pataka küla mari meli chew wirintukuley fey ti pu che lefentuwlu fey chi pu tripantü awükageyel che montuael fey ta chi pu che elugey kiñe zugu chew ñi zoy küme rupaantületuael fey ta chi mari kiñe antü aylla wigka küyen kiñe waranka aylla pataka regle mari küla wigka txipantü ka mari antü küla wigka küyen kiñe waranka aylla pataka aylla mari wigka txipantü mew. Ka fey ti chi ley mari aylla waranka aylla pataka aylla mari epu wülüy fey ta chi kümelelgetuael reke ñi mogen fey ta chi pu che awükagelu fey ti epem epu mari tripantü mew fey mew tripay kiñe wirin chew müley kom pu che ñi rupalu fey ti chi zugu mew fey mew txokituniegey fey ti chi Comisión Valech mew kiñe ka epu müley.\n¿Chew am nentugeafüy fey ta chi zugu?\nChew ñi wülgeken fey ti wiñolelgetuael zoy küme feleael fey ti pu che rupawma weza ke zugu mew müley müfü txoy:\nFey ti rang elugeyegelu feyta chi pu che koneltuley fey ti chi trokin Instituto de Previsión Social pigelu. Fey küpa koneltulmi tüfa chi zugu mew güpafige faw kam mütrümge kayu pataka melimarimeli waranka meli mari. Ka koneltuafüymi fey ti chi txokin ChileAtiende pigelu fey ta kom üytün mapu mew müley egün.\nFey ti chi ragn chillkatuam koneltugekey fey ti chi txokin günenielu reke chillkatun zugu, küpa koneltulelmi güpafige faw.\nFey ti zugu nieael ruka müley ta koneltugeael fey ti chi txokin yenielu fey ta chi zugu. küpa koneltulelmi güpafige faw.\nKoneltualmi fey ta chi lawentuwün zugu mew müley kiñe txokin PRAIS pigelu fey niefi ta wigka txokin koneltulelu lawentuwün zugu mew ka müley kiñe wirintukun üy fey mew. küpa koneltulelmi güpafige faw.\nKüpa konnolmi fey ta chi txokin chew am pepikawkey che wigka weichan zugu nentuael fey ta chi pu che nielu tüfa chi zugu müli tami amuael fey ta chi Cantón de reclutamiento pigelu fey ta mülekey fillke üytün mapu mew. küpa koneltulelmi güpafige faw.\nKa femechi müley kiñe chillka chew pepi güneytugey kom fey ta chi inakonkülelu tüfa chi zugu mew fey ti chi pu che rupalu awükan zugu mew, güpafige faw.\nInche koneltulen fey ti chi Comisión Valech mew welu kimlan chumgechi am nieafün feyti rang , welu mülen ka mapu.\nMüley tami koneltuael faw fey Internet mew, fey müley kiñe chillka fey wirintukuaymi kom tami zugu fey nentuafimi kiñe papel mew fey yeafimi fey ti chi consulado nielu tüfachi üytün mapu fey mew güneytuafi fey ti chi che wünenkülelu fey mew fey mew ka amuay Dicoex mew fey mew puway Instituto de previsión social mew. Tüfachi zugu müley nentuafiel ti gen zugu müley ñi kizu amuael fey ti chi consulado mew kam ka txokin mülel nüwkülelu fey ta chi zugu mew, fey mew müley wirintukuael ñi firma ti chillka mew, chumte koneltule fey ti chi chillka mülelu página web mew. Ka femechi müley ñi koneltuafiel fey mew chew tami mütxümgeael kam werkungepeyüm chi tami zoy küme azleael zugu. Inagechi akule ti chillka chile mapu fey ta mew amuy ti Instituto de previsión social mew fey mew feypigeaymi chum amuleael ti zugu welu puwkey küla küyen mew fey mew llowgekey ti wiñolelgetuael zugu che rang geafüy rewall fey kizu egün azkünükey chem kam chumtengeael.\n¿Chew am pepi neiafün fey ti chi chillka chew ñi mülen ñi üy fey ti chi Comisión Retting kam Valech mew?\nFey ti chi che rupalu zugu mew kam niele ñi reñmawengen kiñe che rupalu zugu mew chuchi gepe rume zew koneltuniele ñi zugu Comisión Valech mew kiñe kam epu gepe , welu mülenule ti chillka mew kam wirin mew , INDH pepi wülafüy kiñe chillka chew feypileay tami koneltulen fey ta chi zugu mew, fey güpafige faw kam mütrumfige kechu kayu ep epu pura pura regle pura kayukechu mari chi mütxümpeyüm mew. Fey koneltulelmi comisión Valech kiñe kam epu chew müley fey ti chi üytun ka wirin güpafige faw. Fey mew kiñe txokin norume nüwkülelu estado mew müley ñi feypiael kake chillka . welu mülel kiñe zugu fey pepi nieafüymi fey ti chi chillka cew müley tami üy ka wülkelu trokin azelkan kakerume kam ka txipa az mogen fey nentugekey chillka mülelu web mew kam ti wellin mew chew inaramtugekey zugu ka müley mütrümwepeyüm kechu kayu epu epu pura pura regle pura kayu kechu mari. Zew wülimi tami zugu Comisión Rettig mew ka küpa nielmi ti chillka müley tami mütxümal kechu kayu epu pura pura regle pura kayukechu mari kam müley tami amuael fey ti chi pu wellin chew müley tüfa chi txokin Agustina üytün kara rüpü kiñe waranka epu pataka küla mari kechu, küla püran ruka, zoy füta kara mew.\n¿Pepi wülafün ñi zugu kam chillka rupawmegeli awükan zugu mew, fey ta chi mogel che zugu mew ti dictadura mew?\nFey ta chi zugu koneltulelay txokin azelkan kakerume kam ka txipa az mogen. Fantepu pepi koneltugelay che fey ti chi zugu mew zew afi fey ti chi txokin che llowkefulu zugu zew txipay inagechi txipalu epu warankammari kiñe wigka txipantü mew puwi fey mew txipay fey ti chi pu üytün che awükan zugu mew rupalu fey ti chi dictadura mew, fantepu nülagewelay ka kiñe txoy.\n¿Chumechi pepi kimafün fey ti chi chillka nüwkülelu Colonia Dignidad awükan che mew?\nTüfa chi txokin petu küzawi ñi chillkatunkugeael fey ta chi zugu rupalu fey ti chi “Asociación Ilícita ex Colonia Dignidad” ka femachi tripayay ka pegelgeay zewle.\nFey ti chi chillka nielu txoytun zugu feyta chi zugu mew pu che rupalu fey mew kam niechi che rupalu feychi zugu mew. Küpa nielmi feyti zugu müli tami wirintukuael ti chillka mülelu web mew fey mew txoytuley fey mew koneltualmi güpafige faw.\n¿Chumgechi am kimafün tañi mülenmew fey ti chi Comisión Valech mew?\nKüpa kimnielmi tami mülen kam mülenun fey ta chi wirintukun üy fey ti chi che rupalu awükan zugu mew küpa koneltulmi müli tami güpayafiel faw, fey mew peaifimi fey ti wirin chew müley pu úytun che fey ti chi txokin Comisión Valech kiñe kam epu.\nInche gen kiñe tripachi che awükan zugu mew rupayel, ¿chew am inaramtuafün koneltuleli zugu mew?\nTami kimael pepi llowülmi fillke zugu mülelu rupawma zugu chi pu che müli tami ramtuael fey ti chi txokin “Exonerados del Programa de Derechos Humanos del Ministerio del Interior” pigechi txoy fey müley üytün rüpü kara mew Agustina kiñe waranka epu pataka küla mari kechu, küla püran ruka fey ta chi zoy füta kara mülelu Chile mapu. Ka femechi mütrümafüyi kecku kayu epu epu meli pura kayu kula kechu mari ka kayu.\n¿Rang llowkelu che fey ta chi zugu mew chuchi banco mew geafüy?\nFey ta chi txokin IPS koneltulelu fey ta chi zugu mew kom pu banco mew pepi amuluy rang niekale ti üytün che müten. Welu fey ti pu che nielu llowkem rag ka mapu müley ñi koneltuael kiñe azentun chew ñi llowken rag ka mapu fey ta chi chillka kam azentun müley ñi nieael tüfachi pu txoy:\nKom ñi üy ti che.\nBanco ñi üy.\nChem üytün mapu mew mülen ti banco.\nCódigo Swift. feymew kimgekey chem bancogen ka mapu.\nWirin cuenta nüwkülelu kake azkünüwün amulafiel rang.\nZoy küpa kimilmi tüfa chi zugu mülen kam mülenun ley chew wiñolelgetuafel zoy küme rupalantümüelael pu che rupalu awükan zugu mew güpafige faw kam mütrümge kayupataka melimariwaranka meli mari.\n¿Chew am llowafün fey ti chillka ñi mülen Valech mew fey chi chillka llowgekelu Canton de reclutamiento mew?\nTami kimgeael tami mülen kam mülenun tüfachi zugu mew müley kiñe wirin chew koneltuley pu üy fey ti chi pu che rupawma zugu mew. Fey mew kiñe txokin norume müley ñi feypiael ñi zuamyel kake chillka. Welu feypigelmi müleymi tami feypiafiel ta tüfachi txokin azümkaniel fey ti chi awükagenuam che ñi mogen, fey mew güpafige faw kam mütxümfige kechu kayu ep epu pura pura regle pura kayukechu mari.\n¿Chew am müley chillka wülgelu chew müley fey ti chi pu üy che rupalu awükan zugu mew?\nINDH niey kiñe txapüm chillka txokiñ valech kiñe ka epu fey ti trapüm chilka güfkonküley kechu mari txipantu müley ñi kimgenuael, fey ta chi estado ñi nentuael itxofill zugu fey ta chi rupawma zugu pu che ka ñi kimgeal rüf zugu ka ñi wiñolelgetuael ta zoy küme mületuael ta chi pu che rupalu zugu mew. Kom fey ti chi pu chillka txapüm niey pu üytün che nentulu zugu ka fey ti chi pu rupalu zugu mew.\nZoy kimaam ta zugu mew, fey ti papeltun Valech pichechi güpafige faw.\n¿Pepi llituafuy ti INDH fey ti chi pu che awükagelu ka kiñeke pegewetulay kimgelay chew ñi lagümgen mew?\nFey ta chi txokin pepi koneltuy fey ta chi awükan zugu mew chew am lagümkagen ta che ka awükagen ta che welu fey ta chi zugu rupale inagechi fey ti chi txipantü chew ñi llitun tüfachi txokin, epuwaranka aylla txipantü mew. Fey mew kakewme zugu rupalu zoy kuyfi fechi txipantü mew pepi koneltulay zugu mew . eymi nielmi che rupalu zugu mew dictadura zugu mew kam koneltuleafüymi fey ti chi txokin chew txipayal rüf zugu ka chumgechi am rupan zugu inagechi chew txipay fey ti chi txokin chew elugekey che ñi zoy küme feletuael fey ti chi pu che rupalu zugu mew fey müli ñi koneltuael fey ti chi txoy chew azelkaniegey fey ti chi che ñi mogen ministerio del interior mew fey ta chi txokin müley ñi koneltual zugu ñi küme amulerpuael fey ta chi zugu ka ñi küme txiparpuael, fey mew ka müleafüy fey ti chi chillka chew wirintukugekey itxokom zugu nüwkülelu feyta mew ka ñi inaramutgeael ka fey ti chi che awükachelu müli ñi kimgeael. fey müley üytün rüpü kara mew Agustina kiñe waranka epu pataka küla mari kechu, küla püran ruka fey ta chi zoy füta kara mülelu Chile mapu. Ka femechi mütxümafuyimi kecku kayu epu epu meli pura kayu kula kechu mari ka kayu.\nNütunche ñi mogel che\n¿Chem zugu mew yafuluwkey ta che nütungelelu?\nNütungelelu ta che chem zugu rume nütungefule, fey ta niey mogel che zugu . Ti pu che nütungelu fey ta pepi wülelgekelayay, weza zugu may ñi rulpagelalyay, che txokigeay, mogel che zugu kam illamtugekelayay: lawen mew, mogen mew, kimeltun zugu mew,, küzaw mew, ayekan zugu mew, kam kom zugu ta konkülelu ta mogel che zugu mew, fey ta nütungenoam ñi mogen mew.\nFey ta mi zoy kimaal ta chumgechi felerkel ta tüfa, iñamtuge ti chi papeltun pegelkakelu ti “pu mogel che pu che nütungelelu”.\n¿Ka txokiñ mapu mülefule tañi tuwun ka nütungefule, pepi iñkañpegeafen?\nFeley may, kom ta pu che mülele fey tachi txokiñ mapu mew, iñkañpegeay. Pepi zuamniefulmi kam ayifulmi kiñe iñkañpe, fey ta ti defensoria penal publica eluaeymi kiñe zuguñmachefe, fey ta pepi azümgeaymi ta chumley ti nütun zugu mew ka fey ti chi kechan zugu ka elgen tachi txokiñ mapu mew, konkülelu nütun zugu me. Kimam ti oficina Defensoría Penal pigechi fe yta zoy püllelelu fey güpafige tüfa mew.\n¿Chumgechi am ta günaytugekey pu zomo nütunlelu?\nFey ti pu zomo nütunlelu kafey may niey ta ñi iñkañpeafiel. Zoy püchun nütungeyegün fey mew ta zoy zuamnieyegün ta kellu ka günaytun, fey chi zugu mew ga, pegelkünugekey ñi pu mogel che ti zugu mew. Pu zomo umautuay egün kake umautuwe mew pu wentxu egu, fey fill antü may ta azkintuniegeay ka femgechi ta pu zomo soltaw müten ta pegelafi egün ñi chumlen. Ka femgechi pepi kellugeay ta kimeltun mew, kelluwün, zallun mew. Ka fey niepüñeñelün zugu mew, kam moyolelchi zomo fey ta elugeay ta ñi kelluwun, reküluwün, nigeay ta ñi chew ñi küme müleal , kafey fillke zugu kellukelu fey ta chi zugu tüfachi txokiñ zomo nütunlelu. Chew ñi mülepeyüm wentxu ka zomo ti nütuwe, fey ta zomo txokiñ mew, ñizolküleay kiñe zomo soltaw, fey mew pu wentxu soltaw konünfule fey ti chi zomo txokiñ mew, kompañanieafi kiñe zomo soltaw. Pepi konlalyay ti wentxu soltar turpu kishuyawle. Fey ti nütunwe mew mülelu wentxu ka zomo fey ta pu zomo ti txokiñ, kiñe zomo soltaw norchegelu fey ta ñizolküleay fey yenieay kom chi pu llafe. Fey ta zoy kimnieal fey ta chi zugu güpafige tüfa mew.\n¿Nütungefule iñkañpegeafun kiñe zuguñmachefe nienufule killutu inche?\nFeley may, ti Defensa Penitenciaria de la Defensoria Penal Pública fey ta chi zugu ta azkünugey ti pu füchakeche nütungelelu fey ti chi reforma procesal penal pigechi, fey egün nütungelelu kiñe nütunwe mew günenienlu ti Gendarmeria de Chile. Fey ti zugu Defensa penitenciaria llitukey ti elgekelu ti condena fey ta kom txipayerkelu ti zugu. Tüfa chi zugu mew may ta nentugekey ti kelluafiel, küme nentunieafiel ti mogel che kom ti pu che nütunlelu. Ti defensoria penal pública pepei kelleuniefuy fillke zugu mew:\nEluñmaetew ñi txipayal (zominku, puwul chi regleantün, fill antü)\nKishugünewun kiñeke txoy antü\nNagün ti nütun mew (küyen ti txipantu mew)\nKellun ta wünel chi nütun zugu\nTxapümün ti nütun\nKañpüleyen fey ta chi txokiñ mapu mew kam ka txokiñ mapu mew.\nIñkawun ti nalün zugu.\nDefensoria penal, güpafige tüfa mew.\n¿Llowüngekey ti wülelgel kam allfeñgel ti che nütungelu?\nFemgekelay, yamgekey ta kom pu mogel che ti zugu fey ti chi che nütungelelu. Maygelay ti: allfeñgekelu ta che, wülelgekelu ta che, wezake zugugekelu ta che fey ta turpu maygekelay. Fey ti allfeñ zugu ta femkelu ta soltaw kam kiñe che küzawkelu ti Estado mew kümelay. Pu soltaw Gendarmeria txokiñ mew, tuwkelu kam tuñmawkelu ti pu che nütungelu, fey ta pepi femlay egün kishugünewkülelay egün ti, fey mew pepi wülelkelay ta che, ka zugupürakelay ta che mew nütungelu chi che. Femgefule may ta inatuzugukey egün ñichumal ta femkeygün, fey ta kiñeke mu ga ti zoy eluñmagekelay ñi küzaw, nentugekey fey ti küzaw mew, fey ti estado mew niey ñi zugungeafiel ñi weza zugu ñi femken. Ka femgechi may ta kishu malaltugekel ta che, fey ta nentugeay rumel mew.\n¿Chumgechi ta azkünugekey ti pu zomo püñeñnielu ponwitu nüntunwe mew?\nSerfin zugu ka pegeluwun zugu ti po mogel pichikeche ñi zugu, ti Estado ta kellukey ga ti zugulerpuleal püñeñwen mew, azümgekelu ti poyewün zugu püñeñwen mew fey ta falintugekey püchike che ñi txemom mew petu pichikalu. Fey mew ta pu nütunwe mew müley ñi nieael ti chew ñi pepi kellukelu ti püñeñwen mew fey ti pu püchikeche petu nienulo epu txipantu ñi mogen mew. Fey ti mew ñi mülenomom tüfachi centro, fey ta pu zomo nüntungelu kishuwküleay egün ti pu kake nüntunfe egu, fey mew kafey konafuy tüfachi pu zomo pu wentxu nüntun ñi txawun, kam fillke ayekan zugu may.\nTüfachi zugu, pu püchike che ñi müleam feytachi nüntuwe mew fey pepi nienofule reñmawen fey ta müleay egün, fey ta küme azümgekey, inatuzugugekey, yamzugugekey ti pu püchike che mi mogen che zugu tüfachi zugu mew.


Marku 6 ARNNT - Jesus tripatuy tiye mew, fey amutuy - Bible Search\nMarku 5 Marku 7\n(Matew 13.53-58; Luka 4.16-30)\n1Jesus tripatuy tiye mew, fey amutuy kisu ñi tuwmumchi mapu mew, fey kiñentrür amuy tañi pu disipulu engün. 2Fey akulu tati ürkütun antü, eluwi tañi kimeltuael tati sinagoga mew. Tati trawülechi pu che, allkütuñmafilu ñi dungun ta Jesus, rume afmatulen ramtuwi engün:\n—¿Chew anta adümi fentren dungu ta tüfa? ¿Chew anta entuy feychi kimün ka tañi pengelelchi afmanngechi pepiluwün? 3¿Fey tüfa no am tati dewmarukafe, Maria tañi püñeñ, Santiaw, Jose, Juda, ka Simon engün tañi peñi? ¿Ka mülelay anchi kisu tañi pu deya tüfa mew, iñchiñ mew?\nFeymew eluwlay engün tañi feyentuafiel. 4Welu Jesus ta feypifi ti pu che:\n—Kañpüle ta allmalltungekey tañi allkütungeael ta kiñe pelon wentru,+ welu kisu tañi mapu mew, tañi pu reñma mew ka kisu tañi ruka mew femngekelay.\n5Fey Jesus pepi pengel-lay ta tiye mew kiñe afmatufal pepiluwün no rume, welu kiñe mufün kutran mew müten ta fampuwüli ñi kuwü tañi tremolafiel. 6Ka rume rakiduameleyew ta Jesus ñi feyentunoetew mew ti pu che.\nJesus werküfi ñi pu disipulu tañi kimelael engün Ngünechen tañi longko ülmenngen\n(Matew 10.1, 5-15; Luka 9.1-6)\nJesus miyawentuy kom fülküleyechi rukache püle, fey kimeltuyawüli ti küme dungu. 7Mütrümfi tati mari epu disipulu, fey eluwi tañi werküafiel re epuke. Eluyefi ta pepiluwün ñi wemünentuafiel kom weküfü. 8Fey feypifi tañi yenoael chem no rume ta rüpü mew, welu tañi yeael retrü müten. Tañi yenoael ta folson, rokiñ no rume, ka pülata no rume. 9Feley tañi tukuael engün okota, welu tañi yenoael mudaw takuwün. 10Fey feypikünufi ñi pu disipulu:\n—Fey konpulmün ta eymün kiñe ruka che mew, mülewemün tüfey mew, kañpüle amutualmün wüla. 11Chew rume ta llowngenolmün ka allkütuñmangenolmün rume tamün dungu, wiñomeaymün ta tiye mew ka mütrowaymün tamün namun mew mülechi trufür,+ femngechi tañi ngüneduamael engün tamün llownoetew mew.\n12Feymew tripay tati pu disipulu tañi feypiafiel tati pu che tañi wiñorakiduamtuael engün ta Ngünechen mew. 13Ka femngechi wemünentuy engün fentren weküfü, ka tukulelyefi engün aseyte rume fentren kutran,+ fey tremoyetufi engün.\nLangümngey Juan ti Fawtisachefe\n(Matew 14.1-12; Luka 9.7-9)\n14Tati longko ülmen Erode allküy tañi nütramyengen ta Jesus, kom püle kimngey tañi nütramyengen mew ti afmafal pepiluwün ñi nien. Erode kay ta feypirkey:+ “Juan ti Fawtisachefe ta wiñomongetuy, feymew niey ta tüfachi afmatufal pepiluwün.” 15Ka kiñekentu feypirkey: “Fey tüfa tati pelon wentru Elia pingekelu.”+ Ka kiñekentu feypirkey: “Kiñe pelon wentru tati. Kuyfi mew mülekechi pu pelon wentru reke feley.”\n16Welu Erode, allkülu ta tüfachi dungu, feypirkey: “Fey tüfa ta Juan tati. Iñche werkün tañi katrüñmangeael tañi longko, fey wiñomongetuy tati.”\n17Fey Erodia ñi duam ürke, Erode werkürkey ñi püresukünungeael ta Juan ka ñi traringeael ta kadena mew, fey ñi tukungeael ta karsel mew. Erodia am ta Felipe ñi kure ürkefel, Erode tañi peñi, welu Erode ta müntukurerkefi tañi peñi. 18Fey Juan feypirkefuy ta Erode: “Kümelay tami müntuñmafiel ñi kure tami peñi.”\n19Feymew ta Erodia üdekefuy ta Juan, fey küpa langümkefuy, welu pepilkerkelafuy. 20Erode rume llükakerkefi ta Juan, kimniefilu am tañi rume nor wentrungen ka ñi lif mongenngen, feymew ingkañpekefuy. Fey allküñmafiyüm ñi ngülam, pekelafuy ñi chem chumael, fey Erode rume küme duamkechi allkütuñmakefi ñi nütram ta Juan. 21Erode tañi kawiñ puwültripantun nielürkefi kiñe ilelkawün tañi pu longkolechi wentru ka ñi pu longkoleyechi pu soltaw ka ti pu ülmenke wentru tuwlu ta Galilea. Fey Erodia feychi antü allmalltuy ñi langümfalafiel ta Juan. 22Feymew Erodia tañi domo püñeñ konpurkey chew tañi mülemum tati kawiñ, fey faylapurkey. Fey Erode ka tati pu mangel traf imekelu rume ayüy engün tati üllchadomo ñi faylan, fey Erode feypifi tati üllchadomo:\n—Chem rume ta ‘eluen’ pieli, iñche ta eluaeyu.\n23Mufü rupachi ta kuyalltulelfi tañi eluafiel chem rume ta “eluen” pielieyew, rangiñ ñi nieelchi chemkün kütu.\n24Fey ti üllchadomo tripapatulu, ramtufi tañi ñuke:\n—¿Chem am eluen piafuiñ?\nFey ñi ñuke llowdungueyew:\n—‘Eluen Juan ti Fawtisachefe ñi longko’ pifinge.\n25Feymew tati üllchadomo matukel konputuy chew ñi mülemum tati longko ülmen, fey feypipufi:\n—Duamnien pürümkechi tami eluafiel kiñe rali mew Juan ti Fawtisachefe tañi longko.\n26Tati longko ülmen ta rume weñangkülewey, welu dew kuyalltun dungun mew am feypikünulu tañi pu mangel tañi adkiñ mew, ngünewlay tañi elunoafiel ñi eluen pietew. 27Feymew müten werküy kiñe soltaw fey ñi katrüpelngeael ta Juan, fey ñi küpalelngeael ti üllchadomo. 28Fey amuy tati soltaw karsel mew, katrüñmapufi ñi longko ta Juan, fey küpalfi kiñe rali mew ka elupafi tati üllchadomo, fey kisu chalintukulelfi tañi ñuke.\n29Juan tañi pu kompañ kimi engün ñi langümngen ta kisu, fey amuy engün ñi yemetuafiel ti kuerpu, tañi rüngalafiel engün.\nJesus elufi iyael ta kechu warangka wentru\n(Matew 14.13-21; Luka 9.10-17; Juan 6.1-14)\n30Rupalu kom tüfachi dungu, tati pu apostol trawüluwi Jesus engün, fey nütramelpatufi kom tañi chumün engün ka tañi kimeltuel. 31Jesus ta feypieyew:\n—Küpamün. Amuiñ iñchiñ kisu taiñ pichi kansatuael wichu püntütripalechi lelfün mew.\nRume fentren che puwpuwngelu am kisu engün mew, feymew pepi ilayngün rume.\n32Feymew Jesus ka tañi pu apostol konpuy engün ta kiñe farku mew, fey amuy engün kiñe alü tripalechi lelfün mew, 33welu fentren che peeyew engün tañi amun, ka femngechi kimngey ñi puwael tiye mew. Fey fill waria mew mülechi pu che lefkülen amuy ñi wallmeael ti pichi lafken mew, feymew wüne puwi ti trokiñche kisu engün mew. 34Nagpulu müten ta Jesus ti farku mew, pepufi tati fütra trawün che, fey kutranduamyefi ta tüfeychi pu che. Kiñe kechan ufisa reke feley engün ngenolu am iney no rume tañi adnieaetew, feymew Jesus eluwi tañi kimeltuafiel fentren dungu.\n35Fey pu trafialu, tañi pu disipulu fülkontueyew ka feypieyew engün:\n—Dew pu trafiay tati, ka tüfachi lelfün mew ngelay chem rume. 36Chalitufinge tati pu che, tañi amuael engün kañpüle ka fülkülechi waria mew tañi ngillañmuael engün tañi iyael.\n37Fey Jesus ta llowdungufi ñi pu disipulu:\n—Eymün eluafimün ta iyael.\nFeymew kisu engün ta llowdunguy:\n—¿Rume fentren pülata mew may ngillapeafuiñ ta kofke, taiñ eluafiel ñi iyael kom tüfachi pu che?\n38Fey Jesus feypi:\n—¿Tunten kofke am nieymün ta eymün? Amumün tamün pemeael tunten kofke tamün nieel.\nFey dew rupan pemelu engün, feypingey ta Jesus:\n—Kechu kofke ka epu challwa müley.\n39Feymew Jesus feypifi ñi pu disipulu ñi feypiafiel ti pu che ñi anükünuwael ka ñi wichuke trokiñkünuwael engün ti kachu mew. 40Fey wichuke trokiñ mew anükünuwyey engün. Kiñeke trokiñ niey pataka che, fey kakelu trokiñ kechu mari che.\n41Feymew müten ta Jesus nüfi ñi kuwü mew tati kechu kofke ka tati epu challwa, fey pürakintulen wenu mew, mañumtufi ta Ngünechen. Fey wükayefi tati kofke ka eluyefi tañi pu disipulu tañi eluyeafiel engün tati pu che. Ka femngechi wüdamkafi tati epu challwa kom tüfeychi pu chengealu. 42Itrokom iyey engün ka itrokom küme weday engün, 43ka apolyetuy engün mari epu kanasta tati puchuyechi wükan kofke ka tati challwa mew. 44Tati iyelu ta tiyechi kofke, kechu warangka wentru ürke.\nJesus trekalen amuy ta wente ko\n(Matew 14.22-33; Juan 6.15-21)\n45Fey dew rupalu kom tüfachi dungu, Jesus feypifi tañi pu disipulu ñi konpuael engün ti farku mew, fey ñi wüne nopuael engün nometu ti lafken mew fey ñi puwael engün Betsayda, welu Jesus petu chalimeketufi tati pu che. 46Fey dew chalitufilu ti pu che, amuy ta wingkul mew ñi ngillatumeael.\n47Fey dew punlu, tati farku rangi lafken amulewiyerkey. Jesus am ta kisulewelu tati lelfün mew, 48pefi tañi küdawngechi amulnien tañi farku engün. Fey ti kürüf am ta trafyenieetew, feymew newe matu amulay tati farku. Fey wünlu dewma, Jesus trekalen amuy wente ko kisu engün püle, welu kisu wüne rumealu reke femfaluwi. 49Feymew ti pu disipulu pefilu engün tañi trekalen ta wente ko, kiñe perimontun trokifi engün, feymew wirari engün. 50Kom kisu engün pefilu am, rume llükay engün. Welu feymew müten Jesus feypieyew:\n—¡Yafüluwmün! Iñche tati. ¡Llükakilmün!\n51Feymew Jesus pürapuy tati farku mew, fey tüngnagtuy tati kürüf. Fey ti pu disipulu ta rume afmatulewey 52ngüneduamnofilu engün am tati pengelelchi pepiluwün tati kofke mew, dumiñmalelu reke engün am tañi kimün.\nJesus tremolfi tati pu kutran tuwlu Genesaret mew\n53Nopuy engün tati pichi lafken mew, fey puwi engün ta Genesaret mapu mew, fey üye mew trarintukukünupuy engün tañi farku inaltu ayliñ mew. 54Fey nagpulu müten engün tati farku mew, tati pu che kimfemtufi engün ta Jesus. 55Fey kom che mülelu feychi trokiñ mapu mew, lefkiyawi engün tañi küpalael ñi kutran pichike ngütantu mew, fey yelelfi engün chew tañi mülemum ta Jesus. 56Chuchi mew ngeay rume konpuyüm ta kisu, lelfün trokiñ ruka che mew rume, pu waria mew ngeay rume kam lelfün mew rume, elkünukey engün tañi pu kutran inaltu rüpü. Fey ti pu che llellipukefi ta Jesus ñi idañmayaetew tañi takuwün kiñe wechuñ mew ngeay rume. Fey kom che idafilu Jesus ñi takuwün, tremolewetukey ñi kutran mew.


Tati Kiñewkülechi Ngünenielu ñi karta | Papeltual ka kimeltucheal | Mapudungun\n‘Feley eymün tamün kimeltuchefengeal’ (Eb. 5:12). ¡Feley llemay! Jewba fey tati doy küme Kimeltuchefe ñi mülen. Fey mangelkeeiñmew taiñ kimeltucheal kidu mu. Kimeltucheal familia mu, ti trawünche kam amuldungun mew, kom tüfa kiñe falin küdaw taiñ elfalkünuletew Jewba. Feymu, ¿chumafuiñ taiñ küme kimeltucheal?\nApostol Pablo feypieiñmu taiñ chumal. Ngüneduamnge chem ñi wirintukulelfiel ta Timotew: “Newentulenge tami chillkatuafiel ti trawün che mew tati Wirin Chillka, tami yafültukuafiel ka tami kimeltuafiel tati pu peñi ka lamngen engün”. Fey ka feypi: “Femülmi, kisutu ta montuluwaymi ka femngechi montuay tüfey engün tami allkütukeetewchi pu che” (1 Tim. 4:13, 16). Ti werkün dungu tami kimeltukeel montulchekey. Feymu fente falin-ngey tami yafüluwal, femngechi tami doy küme papeltual ka kimeltucheal. Tüfachi wirin chillka kelluaeymu tami femal tüfa. Inaduamaiñ kiñeke dungu ñi nieel:\nKom kimeltun mew wirikonküley kiñe texto. Tüfa nüwküley feychi kimeltun mu ka pengelafuy chumngechi kiñeke che kuyfi mu inafingün tüfa.\nFillke kümeke ngülam nüwküley feychi kimeltun mu taiñ chillkatumeken.\nPengeli kümeke ngülam taiñ inayafiel amuldunguliyiñ, wiñopemetufiliyiñ kam kimeltulelfiliyiñ ta Biblia kiñe che. Fentren kakelu ngülam tüfachi wirin chillka mew ka inayafuiñ taiñ kimeltual trawünche mu.\nJewba fey tati doy fütra Kimeltuchefe (Is. 30:20). Tüfachi wirin chillka kelluaeymu tami adümuwal, femngechi tami doy küme papeltual ka kimeltucheal. Welu longkontukunge, Jewba mew küpay taiñ kimeltukeel ka kidu püllentukupakefi pu che tañi trokiñche mu (Juan 6:44). Feymu llemay, llellipufinge ta Jewba tami eluaetew ñi newen. Eluwkülenge tami kimeltucheal Biblia mu. Feypilayaymi eymi tami rakiduam, doy may kelluafimi pu che tañi kimal chem rakiduamkey Jewba. Yafüluwnge kelluafiel tami pu allkütukeetew, femngechi ñi doy piwkeyeafiel engün ta Chaw Ngünechen.\nChaw Dios mangeleymu tami wülal kiñe falin werkün dungu. Ngelay doy falin-ngechi dungu ñi wülngeal. Maneluwülmi “Ngünechen tañi elukeetewchi newen mew”, küme tripayay tami küdaw (1 Ped. 4:11).\nTamün pu chaf kimeltuchefe,\nTati Kiñewkülechi Ngünenielu pu Dungukelu Iney Ngen Jewba mew\nPapeltual ka kimeltucheal: Tati Kiñewkülechi Ngünenielu ñi karta


Püramyefinge ta Jewba tami mongen mu\nTati mongen müna falin-ngey, feymu chumngechi yekeiñ taiñ mongen pengelaiñ tunte taiñ falintuniefiel. Fillke adümuwün mu pu poyekefilu ta Jewba newentuleyngün tañi püramyeafiel ta Jewba, ti Wülkelu mongen (Sl 36:9; Ap 4:11). Welu fill antü taiñ rakiduameletewchi dungu famentuafuy chem taiñ küpa diturpual, ka ñi küme weniyeafiel ta Chaw Jewba (Mr 4:18, 19). Feymu ramtuwayiñ: “¿Elukefiñ ta Jewba tañi doy kümelu? (Os 14:2). Tañi küdaw, ¿wedalkayafenew tañi weniyeafiel ta Jewba? ¿Chem küpa diturpun tañi doy weniyeafiel ta Jewba? ¿Chumngechi doy amuldunguafun?”. Doy femal pepilmi, ngillatufinge ta Jewba ka adkünufinge tami dungu. Rüfkünu may, fill antü taiñ püramyefiel ta Jewba elukeeiñmew fentren ayüwün (Sl 61:8).\nEymi kay, ¿iney am elukefimi tami adümuwün?\nPEFINGE TI VIDEO POYEFINGE TA JEWBA KOM TAMI ADÜMUWÜN MU, KA WIÑOLDUNGUNGE TI MÜLEYECHI RAMTUN:\n¿Chumngelu kümelay elukefiel taiñ adümuwün tüfachi Mapu ngünenielu ti Weküfü? (1Jn 2:17.)\nFeychi pu che ti doy kümelu elukefilu ta Jewba, ¿chem kümelkan llowkeyngün?\nTañi adümuwün mu, ¿chem dulliafun tañi küdawülfiel ta Jewba fill antü?\nTAMI POYEFIEL JEWBA REÑMAWEN MU:\nNütramkayafimün kiñe amuldungukelu yenielu fentren tripantu ñi poyekefiel ta Jewba. Pepifalngele, kiñe che fill antü küdawülkefilu ta Jewba. Ka ramtufimün: “¿Chem dungu famentufimi tami doy küdawülfiel ta Jewba? Ka, ¿chumngechi kümelkakeeymu?”.\nAmunge ta JW Broadcasting mu, ti trokiñ NÜTRAMKAN KA RUPAELCHI DUNGU. Peaymi ti ayüwün nielu feychi pu che wülkelu tañi mongen ñi poyekefiel ta Jewba fillke küdaw mu.


Hecho 10 ARNNT - Mülerkey kiñe wentru Sesarea waria mew - Bible Search\nHecho 9 Hecho 11\nPedro ka Korneliu\n1Mülerkey kiñe wentru Sesarea waria mew Korneliu pingelu, kapitankülelu ti trokiñ soltaw mew Italia tuwünche pingelu. 2Rume kutranduamyechenngerkey, ka kom tañi rukantukunieel ñi reñma engün ngillatukerkey ta Ngünechen mew. Ka wülkerkey rume fentren pülata ñi kellungeam ti pu judiu, ka rumel ngillatulekerkey Ngünechen mew. 3Kiñe antü küla ora nagchi antü mew, fey pewfaluwürkeeyew kiñe werken püllü. Fente küme pefi Ngünechen ñi werken püllü ñi konpun chew ñi mülemum kisu, fey feypieyew:\n4Fey Korneliu leliniewefi tati werken püllü, rume llükan mew ramtufi:\n—¿Chem anta duamimi, Ñidol?\nFey ti werken püllü feypieyew:\n—Ngünechen allküñmaeymew tami ngillatun ka küme trokitueymew tami kellukefiel mew tati duamlu ñi fürenengeael. 5Werkünge kiñe che ñi amuael Jope waria mew tami yefalmeafiel ta Simon, Pedro ka pingekey ñi üy. 6Umañküley ta Simon tañi ruka mew kiñe lawümkelu trülke kulliñ inaltu lafken mülelu.\n7Amutulu tati werken püllü tañi dungupaetew, Korneliu mütrümi epu tañi poyekeetewchi kona ka kiñe ñi soltaw rume yamniefilu ta Ngünechen ka tañi manelnieel. 8Feymew kom nütramelkünufilu, werküfi ñi amuael ta Jope.\n9Fey ka antü mew, dewma rangiantülu, petu ñi amulen engün rüpü mew, dewma fülpulu Jope, Pedro püray ñi ngillatuael wenu ruka mew. 10Rume ngüñülerkey ka ayülerkey ñi iyael, fey petu dewmalelngelu iyael, pey kiñe afmanngechi dungu: 11Pefi ñi wengan kallfü wenu ka ñi nagkülepan mapu mew kiñe fütra katrün pañu kechilelu, trarilelu ñi meli wechuñ mew. 12Fey tati katrün pañu mew müley epe fill meli namunngechi kulliñ ka ti winolkiyawkelu mapu mew ka ti pu üñüm, kom tati pu judiu ñi ikenoel. 13Ka allküy kiñe dungun ñi feypietew:\n—Witratripange, Pedro. Langümfinge ti pu kulliñ ka ifinge.\n—Femlayan, Ñidol. Chumkawnorume ikelafiñ tüfachi ikenoel ka ti ünunngechi kulliñ.+\n15Fey ka wiñome allküfi ti dungun ñi feypietew:\n—Ngünechen tañi liftuel tañi ingeael tati ikenoel ‘ünunngey’ pikefilnge ta eymi.\n16Tüfa küla rupachi feypingey, fey tati fütra katrün pañu ka püramngetuy wenu mapu.\n17Pedro küme duamwelay, fey rakiduamkülewetuy ñi chem pifel tiyechi dungu tañi peel. Feychi lelen mew müten akuy ti wülngiñ mew Korneliu ñi werküelchi pu wentru, fey ramtupuyngün chew ñi mülen ta Simon ñi ruka. 18Puwlu engün, ramtuyngün fütra newentu dungun mew:\n—¿Tüfa mew anta umañtuley tati Simon pingelu, ka kiñeke mew Pedro pingekelu?\n19Pedro petu rakiduamkülerkey tañi peel mew, feymew tati Lif Küme Püllü feypieyew:\n—Tüfey, küla wentru ta kintuyawüleymew. 20Witratripange, nagnge tami amuael kiñentrür tati pu wentru engün, fey ka rakiduamkilnge. Iñche werküfiñ engün tati.\n21Pedro nagpay ka feypifi tati pu wentru:\n—Iñche tati tamün kintuyawülel. ¿Chem dungu mew anta wütumupan?\n22Kisu engün llowdunguy:\n—Tati kapitan Korneliu ta werküeiñmew, kiñe nor mongen wentru, rume ngillatukey Ngünechen mew, ka kom ti pu judiu rume küme duamtukeeyew ka rume sakieyew. Ngünechen ñi werken püllü feypieyew tami mütrümfalaetew ta eymi, fey eymi tami amuael kisu tañi ruka mew, fey kisu tañi allkütuael eymi tami kimeltun.\n23Feymew Pedro “konpamün” pifi ti pu werken, fey umañtuy engün tüyechi pun. Fey ka antü mew, Pedro amuy kiñentrür tüfachi pu wentru engün, feymew kompañeyew kiñeke feyentulechi pu che müleyelu ta Jope waria mew.\n24Fey kangelu antü mew, puwingün ta Sesarea chew tañi üngümkülemum ta Korneliu ka trawülniey tañi pu reñma ka tañi pu weni kisu tañi mangelyeel. 25Feymew Pedro puwlu tati ruka mew, Korneliu llowpaeyew, fey lukutuy ñi llellipuafiel ta Pedro. 26Welu Pedro witrañpüramtufi, feypilen mew:\n—Witratunge, iñche ta ka femngechi wentru eymi reke.\n27Petu ñi femngechi nütramkalen, Pedro konpuy ti ruka mew, fey pepuy pütrün che trawüluwkülelu. 28Pedro feypipufi engün:\n—Eymün ta kimnieymün kiñe judiu ñi wimtun dungu elunielaeyew ñi nütramkawael kiñe katripanche engu ka ñi konnoael ñi ruka mew no rume. Welu Ngünechen kimeltuenew tañi illamnoafiel iney no rume ka ‘ünunngey’ ñi pinoafiel rume. 29Feymew, kimelngelu müten iñche, pürüm küpan. Chem ngünewlan rume. Küpa kimniefun may chem mew tami yefalmefiel.\n30Feymew Korneliu llowdunguy:\n—Meli antüngetuy, fante pürapachi antü mew, tüfa mew mülen iñche tañi ruka mew. Ayunalelu iñche ka ngillatulelu pu trafia, feymew pewfaluwenew kiñe wentru fülangkülelu ka wilüflu ñi takuwün. 31Fey feypienew: ‘Korneliu, Ngünechen allküñmaeymew tami ngillatun ka tukulpay kom tami femkeelchi kümeke dungu tami kellukefiel mew kom tati duamtulu ñi fürenengeael. 32Werkünge tati Jope waria mew tami yefalmeafiel ta Simon, ka Pedro pingekelu. Umañtuley tati kangelu Simon tañi ruka mew, kiñe lawümtrülkekelu mülelu inaltu lafken.’ 33Feymew pürümkachi werkün tami yefalmeafiel ta eymi, fey eymi küme trokituymi tami küpayael. Tüfa ta müleiñ kom iñchiñ Ngünechen tañi adkiñ mew, ka küpa allkütuleiñ kom tami chem pietew ta Ñidol tami kimeltumuafiel.\nPedro tañi wewpipun Korneliu tañi ruka mew\n34Feymew Pedro llituy ñi wewpiael, fey feypi: “Fewla fente küme kimün Ngünechen tañi dullitunienofiel kiñeke che müten ti pu kakelu mew. 35Chuchi tuwünchengeafuy rume, llowkefi kom tati feyentunieetew tati eluwkülelu ñi femael küme dungu. 36Ngünechen dungufi Israel tañi pu tuwünche, kimelelfi tati küme tüngünngechi dungu Jesucristo mew, kisu ta Ñidolküley itrokom che mew. 37Eymün ta fente küme kimnieymün chem dungu ñi rupan tati pu judiu tañi mapu mew. Llituy ta Galilea mew, fey rupan ngülamtuchelu ta Juan feypi ñi kümefel tañi fawtisangeael engün. 38Eymün kimimün ta Ngünechen ñi elufiel kom pepiluwün ka ti Lif Küme Püllü ta Jesus Nasaret tuwlu, ka femngechi ñi miyawün ta Jesus ñi tremolafiel kom tati kutrankawkülelu weküfü tañi ngüneluwün mew. Kom tüfachi dungu femi, Ngünechen mülelu am kisu mew.\n39“Iñchiñ ta küme pefiyiñ kom ñi femel ta Jesus Judea trokiñ mapu mew ka Jerusalen waria mew. Fey wüla ta langümngey, pültrüñpüramngey kiñe kürus mew. 40Welu Ngünechen wiñomongeltueyew küla antülu mew, ka elufi ñi pewfaluwtuael iñchiñ mew. 41Welu kom ti trokiñche pewfaluwlafi, iñchiñ müten pefiyiñ, Ngünechen wüne dullikünuetew taiñ nütramyeafiel tüfachi dungu. Iñchiñ ta ituiñ ka putuiñ kisu iñchiñ rupan wiñomongetulu. 42Ka kisu werküeiñmew taiñ kimelafiel tati trokiñche Ngünechen tañi elkünufiel ta Jesus kiñe kues reke tati pu mongelelu mew ka tati pu lalu mew. 43Kom tati pu pelonke wentru dew dungurkefuyngün ñi tukulpafiel ta Jesus, fey feypifuyngün: ‘iney rume tati feyentulu kisu mew wiñoduamangetuay kom ñi yafkan mew.’ ”\nTati pu judiu tuwünngenolu llowi ti Lif Küme Püllü\n44Petu dungumekelu ta Pedro, tati Lif Küme Püllü akuy kom tati allkütuleyelu mew tati kimeltun dungu. 45Tati pu feyentuleyelu konkülelu tati pu judiu ñi wimtun dungu mew tati akuyelu Pedro engün, afmatuleweyngün tañi llowün mew kafey tati Lif Küme Püllü tati pu judiu tuwünngenolu rume. 46Allküñmafingün ñi dungun kake rume dungun mew ñi püramyefiel engün ta Ngünechen. 47Feymew Pedro feypi: “¿Iney am katrütuafeyew tüfa engün tañi fawtisangeael? Llowfi engün tati Lif Küme Püllü iñchiñ reke.”\n48Feymew werküy ñi fawtisangeael Jesucristo ñi üy mew. Feymew ka llellipufingün ta Pedro tañi mülewenagael kisu engün mew kiñe mufün antü.


2 Tesalonisense 1 - Ngünechen ñi Küme Dungu\n- 2 Tesalonisense\n2 Tesalonisense 1\n1Pablo, Silfano ka Timotew iñchiñ wirilelfiyiñ tüfachi karta tati pu feyentulechi chengealu, mülelu Tesalonika waria mew, kiñewkülelu ta Ngünechen mew iñchiñ taiñ Chaw ka Ñidol Jesucristo mew.\n2Fey Ngünechen taiñ Chaw ka Ñidol Jesucristo eluaeymünmew kisu engu ñi piwkeyechen ka ñi küme tüngün tamün mongen mew.\n3Pu peñi ka lamngen, feley taiñ rumel mañumtunieafiel ta Ngünechen eymün mew. Fey rume kümey taiñ femael, amulelu am tamün mupiltulen ta Cristo mew ka tamün piwkeyewün.\n4Fey tüfa famngechi ta iñchiñ nütramyewkeyiñ ta Ngünechen ñi trokiñche mew, mallmawkülelu reke eymün mew, tamün newentulen mew ka tamün mupiltulen mew, tunte kutrankawkeymün ka weñangkükeymün rume tamün kayñetungen mew.\n5Fey eymün am femngechi kutrankawkelu, kimfali Ngünechen ñi nien nor dungu, ka femngechi kimfali Ngünechen tamün küme trokituetew tamün konpuael kisu ñi küme mülewe mew.\n6Fey nor dungu mew felelu am Ngünechen ñi kutrankayafiel tüfey engün eymün tamün kutrankakeetew,\n7fey eymün kay, tati kutrankawkelu, eluaeymünmew ta kansatun chumngechi eluaeiñmew ta iñchiñ. Fey tüfachi dungu feleay feychi antü mew ta Ñidol Jesus pewfaluwle kisu ñi fütra pepiluwünngechi pu werken püllü engün, küpalelu wenu mapu rangi weywiñ kütral mew reke.\n8Küpayay tañi kutrankayafiel tati llownofilu ta Ngünechen ka duamüñmanofilu taiñ Ñidol Jesus ñi werken montuluwün dungu.\n9Tüfa engün ta rumel kutrankangeay engün ka alü kamapu famentungeay Ñidol mew ka ñi fütra küme mülewe mew ka ñi pepiluwün mew.\n10Feychi ta Ñidol küpale üyechi antü mew femngechi tañi püramyeaetew kisu mew feyentulelu ka afmalaetew itrokom tati pu feyentulu ta kisu mew, fey eymün am feyentulu iñchiñ taiñ nütramelelchi küme dungu mew, fey tüfachi trokiñche mew koneltuleymün.\n11Feymew ngillatuñmawkeyiñ ta Ngünechen mew tamün küme trokitunieetew kiñentrür kisu tañi poyenieelchi trokiñche mew, ka ngillatuñmaniewkeyiñ tamün femael, kisu ñi pepiluwün mew, kom tamün ayünieelchi kümeke dungu ka ti küdaw tamün femkeel mupiltun mew.\n12Femngechi taiñ Ñidol Jesus ñi püramyengeael eymün tamün duam, ka femngechi eymün püramyengeaymün reke koneltulelu am eymün ta Jesucristo mew. Kom tüfachi dungu feley Ngünechen ñi kutranpiwkeyechen mew ka Ñidol Jesucristo mew.\n< 2 Tesalonisense\n2 Tesalonisense 2 >


KIÑE pichi waria Gujarat mu (India), John tañi chaw fawtisawi ñi Dungukelu Iney Ngen Jewba ngeal, 60 tripantu kuyfi mew. Welu John ka tañi epu peñi, küla lamngen ka ñi ñuke konkefuyngün pu katoliko mu, feymu chaftukefingün tañi chaw ñi feyentukeel.\nKiñe antü, John tañi chaw feypieyew: ‘Yelelafuymi kiñe karta ta kiñe peñi konkelu tañi trawünche mu’. Welu feychi puliwen John allfüy tañi changüll kuwü petu nülafilu kiñe fütra palti pañillwengelu. Allfülelu rume, femi tañi chaw ñi feypietew, fey impolkünufi tañi changüll kuwü ka amuy tañi chaw ñi weni mu.\nPuwlu John, elufi ti karta tati peñi ñi domo. Kidu konkey pu Dungukelu Iney Ngen Jewba mu. Tüfachi domo ngüneduami John ñi allfülen ka kellueyew. Fey tañi nieelchi lawen mu, liftufi John tañi allfen ka impolkünufi tañi changüll kuwü. Fey wüla, elufi ta John kiñe eñumkülechi te. Feychi domo piwkeyen mu nütramkalelfi ta John Biblia ñi dungu.\nTüfachi domo ñi fürenechen mu, John doy küme trokifi pu Dungukelu Iney Ngen Jewba. Feymu ramtulelfi epu dungu ñi trürngenon pu katoliko ka pu Dungukelu Iney Ngen Jewba ñi feyentun mu. Feypifi: ‘¿Jesus ka Chaw Dios kiñengeyngu? Pu kristiano, ¿müley ñi ngillatuafiel ta Maria?’. Tüfachi lamngen kimnierpuy nga John ñi kewün dungu, gujarati pingelu, feymu Biblia mu llowdungueyew kidu ñi kewün mu, ka elueyew ti papil “Estas buenas nuevas del Reino”.\nJohn ngüneduamlu ti papil, kimtukuy ñi papeltumeken ti rüf dungu. Fey pemefi kiñe saserdote ka ramtulelfi feychi epu dungu tañi dew ramtulelfiel ti lamngen. Fey ti saserdote fütra illkuy ka ütrüftueyew kiñe Biblia, ka wirareleyew: “¡Weküfükünuwimi! Pengelen chem trokiñ Biblia mu feypiley Chaw Dios ka Jesus ñi kiñengenon engu. Pengelen chew feypiley ñi kümenon ngillatuafiel ta Maria. ¡Pengelelen!”. John afmatulewey tati saserdote ñi femün mu, feymu feypilelfi ñi amuwenoal kiñe iglesia catolica mu no rume. ¡Fey femwelay llemay!\nJohn chillkatuy ti Biblia pu Dungukelu Iney Ngen Jewba engün, fey piwkentukuy tati rüf dungu ka eluwi ñi poyeafiel ta Jewba. Rupalu ta antü, kakelu tañi pu che ka femingün tüfa. Fey 60 tripantu rupalu wüla, John ngüneduamfilu ñi changüll kuwü, petu rakiduamtukukey feychi lamngen ñi fürenecheken, ka chumngechi tüfa kellueyew tañi poyeafiel ta Jewba kom ñi mongen mu (2 Korintio 6:4, 6).


ÁREA APOYO PSICOSOCIAL TXOKIÑ KELLUNTUKU - JUNAEB\tJUNAEB\nHome » ÁREA APOYO PSICOSOCIAL TXOKIÑ KELLUNTUKU\nÁREA APOYO PSICOSOCIAL TXOKIÑ KELLUNTUKU\nEscuelas Abiertas pingechi Programa\n¿Chumkey am ta tüfachi programa?\nNentukey ta küzaw fill antü mew, fey epu mari antü mew amulngekey ta fillke zungu mülelu vacaciones mew. Tüfachi Escuelas Abiertas pingechi programa ka wülkey ta iyael (PAE), ka kimpeñpewün, ka femngechi müley ta Hábitos de Vida Sana, ka tati Desarrollo Personal, ka Actividades Culturales, ka tati hábitos de estudios, kake rume chi zungu ka. Welu, wülkelay ta umañün, antü mew müten nentuzungukey.\nKellual ta pepi konael tati pu beneficiarios, nielu tañi chew azngelluwam, ka kelluwal ñi nieal kiñe küme mongen, ka küme rulpa antüleal, ka küme mongeleal, pekankazungulenoal tañi vacaciones mew.\nTüfa ta müley ta koneltual pu chillkatfe mülelu ta Educación Parvularia ka Educación Básica mew.\nJUNAEB zullikey ta pu chillkatuwe ruka kimtukunienmew ta IVE ka SINAE.\nApoyo a la Retención Escolar pingechi programa\nTüfachi Programa de Apoyo a la Retención Escolar pingelu, kellukey ta apoyo Psicosocial mew, fey müley tañi kellunieafiel ta pu chillkatufe ñi küme amulneal ñi chillkatun, ka femngechi txür amuleafel kom engün, welu ka koneltual kake zungu chumngechi tañi reküluwael fillke zungu mew.\nWülael ta ngünen tañi kellungeal kom pu chillkatufe zuamnielu ka kellu psicosocial pingechi kellun, ka femngechi kuñituniengeal ta pu malen nie püñeñkülelu, ka kiñeke chawngelu, kam ñukengelu, tañi txipatunuoam ta chillkatun mew. Fey mew elungekey ta apoyo psicosocial, yafülkangekey tañi zoy küme falintunieal tañi chillkatun, ka kizulenoal. Tüfachi kellun txipakey tañi wefnoal wezake zungu, ruparumellele kiñeke, fey katxütunieay, fey tüfachi küzaw yeniekefingün kiñe equipo multidisciplinario, fey ta (pedagogos, ka asistentes sociales ka psicólogos ngeafuy), fey engün txawükefi engün tati pu chillkatufe zuamnielu kellu, kam wichuken rume kiñeke tañi kelluniengeam, txipatunual ta chillkatun mew\nKom pu chillkatufe mülelu ta zullituniengel chi chillkatuwe ruka mew, fey tüfachi pu regiones mew Arica ka Parinacota, ka Tarapacá, ka Antofagasta, ka Valparaíso, ka Metropolitana, ka O’Higgins, ka Maule, ka Biobío, ka tati Araucanía ka Magallanes mülelu engün.\nTüfachi programa müley ta:\nPu comunas ka pu chillkatuwe ruka mew nielu fentren chillkatufe nie püñeñkülelu, maternidad ngele kam paternidad ngele rume, ka femngechi chew tañi fentxelen pu chillkatufe amulenoal tañi chillkatun\nKom pu chillkatuwe ruka zullituniengelu tañi nienmew zoy tañi vulnerabilidad socioeducativa, ka nielu ta beca BARE.\n¿Chem antü mew wülngekey?\nMüleyem ta chillkatun txipantü mew\nCampamentos Recreativos Escolares pingechi ka troy zungu\nTüfachi programa nentukey ta campamentos müleyem ta vacaciones mew, feymew koneltukey ta pu chillkatupelu, tüfachi küzaw mew pu chillkatufe elungekey ta umañün, ka iyael, miyawülngekey ka awkantulekey engün, welu, kizuyawkelay engün, niekey engün kiñeke pu monitores pepilnielu ta tüfachi küzaw.\nKelluntukukey ta pepi konael ta pu chillkatufe kiñe campamento mew, nieam kümeke zungu, küme mongen, ürkütun, azngelluwün, ka nieam zoy kümeke falintun kimün, kom tüfachi zungu wülngekey ta mülen mew vacaciones.\nTüfachi zungu, amulngekey ta pu püchike che, pu weke che, puwülnielu pura txipantü, ka mari pura puwülnielu, tüfachi pu weke che mülekelu ta pu chillkatuwe ruka zullinielu ta JUNAEB.\nPetu tañi txipanoyem ta vacaciones mew, pukemngele kam walüngele rume\nEscuelas Saludables Para el Aprendizaje pingechi programa\nTüfachi programa nentukey ta küzaw tañi kelluntukuafiel ta küme mongen (salud), küla txoy küzaw mew, fey müley ta Actividad Física, ka Alimentación ka tati nutrición saludable ka tati Salud Bucal pingelu chillkatun txipantü mew. Feytachi programa konkey tati pu chilktuwe ruka zoy nielu ta vulnerabilidad, welu ka femngechi nüwkülekey ta kake trokiñ mew salud locales pingelu nielu tati kake pu chillkatuwe ruka.\nKüzawtungeal ta vida saludable pingechi txoy kellun, tañi zoy külfünchengeal, fanetunoam ka küme ileal, ka küme sapituneal tañi wün, chew tañi alülenmew ta motrilechi che ka alü püramnielu tañi vulnerabilidad.\nPu chillkatufe mülelu ta enseñanza básica mew, mülelu ta chillkatuwe ruka zullituniel ta JUNAEB, welu tüfamew zoyümngekey tati pu chillkatupelu ta enseñanza pre básica mew ka tati primer ciclo enseñanza básica mew\nChillkatun txipantü mew


¿Chem duamfalngey ñi kimafiel Biblia? | Fillke ramtun Biblia mu\nPAPELTUAFUYMI afrikáans albanés alemán amárico armenio asamés azerí azerí (alfabeto cirílico) birmano bislama búlgaro cebuano checo chichewa chino mandarín (simplificado) chino mandarín (tradicional) chitonga chitumbuka cibemba cingalés coreano croata danés efik enzema eslovaco esloveno español estonio ewé feroés finlandés fiyiano francés georgiano griego hausa hebreo hiligaynon holandés húngaro ibo ilocano indonesio inglés islandés italiano japonés kikamba kikuyu kiniaruanda kirguís kiribatiano kirundi lingala lituano luganda macedonio malayálam malgache maltés mapudungun noruego osético papiamento de aruba papiamento de curazao persa polaco portugués rumano ruso samoano sena serbio serbio (alfabeto latino) sesoto de Lesoto setsuana shona suajili sueco tagalo tai tamil telugu tsonga turco turcomano tártaro ucraniano umbundú vendal vietnamita xhosa yoruba zulú árabe\nBiblia feypi chem taiñ femal ñi adümafiel tañi werkün dungu. Taiñ feypietew Ngünechen Biblia mu, kom che kimafuy, fey “ newe küdawngelay ” iney no rume mu (Deuteronomio 30:11).\nKüme rakiduamnieal. Müley taiñ kimtukual Biblia ñi küpan Chaw Ngünechen mu. Kafey müley taiñ ñom piwkengeal, Ngünechen am duamkelafi pu mallmangelu (1 Tesalonisense 2:13; Santiaw 4:6). Ka femngechi, ngelay taiñ pürüm feyentual taiñ papeltuel kam feypingeel mu, welu may Chaw Ngünechen ayüniey iñchiñ taiñ küme adnieafiel chem taiñ rakiduamken (Romanu 12:1, 2).\nNgillatual taiñ nieal kimün. Biblia feypi Proverbios 3:5: “ Eymi tami rakiduam mu reküluwkinolnge ”. Falin-ngey taiñ ‘ ngillatuafiel ’ taiñ Wenu Chaw ñi eluaetew kimün ñi küme kimafiel ti Biblia (Santiaw 1:5).\nRumel chillkatuleal. Rumel chillkatufiliyiñ Biblia doy kümelkayaeiñmu, welu chillkatufiliyiñ kiñeke mu müten newe kimürpulayaiñ llemay (Josué 1:8).\nInaduamal kiñeke trokiñke dungu Biblia mu. Inaduamliyiñ kiñeke trokiñke dungu Biblia mu doy küme adümafiyiñ tañi kimeltukeel. We chillkatufiliyiñ Biblia kümeafuy wüne ngüneduamal ti kimeltun doy küdawngenolu, fey wüla adümürpuafuiñ ti doy küdawngechi kimeltun (Ebrew 6:1, 2). Kafey ngüneduamfiliyiñ fillke versikulo, kimtukuaiñ chumngechi tati Biblia kidutu kimfaluwkey ka “ kiñeke dungu küdawngelu ñi longkontukungeael ” kütu (2 Pedro 3:16).\nEluwal taiñ kellungeal. Biblia yafültukueiñmu ñi eluwal taiñ kelluaetew tati doy adümuwlu Biblia ñi kimeltun mu (Hecho 8:30, 31). Pu Dungukelu Iney Ngen Jewba kofrangenon mu kimeltukeyngün Biblia mu. Pu kuyfike kristiano reke, famülke mu inaduamkeyngün fillke versikulo ñi kimeltulelafiel pu che Biblia ñi rüf kimeltukeel (Hecho 17:2, 3).\nFütra pepiluwün nieal kam adümuwküleal kimün mu. Jesus ñi mari epu apostol kimtukuyngün ti Biblia ka kimeltulelfingün ti pu che, kiñeke che feypietew rume “ ñi newe fütra kim papeltunon ” (Hecho 4:13).\nNieal plata. Taiñ kimal chem ñi kimeltukeel ti Biblia duamfalngelay plata taiñ kullial. Jesus feypifi tañi pu inaniekeetew: “ Eymün ta re elungeymün [...] ka femngechi re wülafimün ta eymün ” (Matew 10:8).\nTati Biblia Fillke ramtun Biblia mu\nPapeltuafiel Biblia: ¿chumngechi eluwküleafun?\n¿Chumngelu fentreley Biblia?